Énerji: Bhah ilmé 'alam nyang teubagi lam bideung pisika - Wikipèdia bahsa Acèh, ènsiklopèdia bibeuëh Wiki Basa Acèh 2022 - Study in China\nBhah ilmé 'alam nyang teubagi lam bideung pisika\nMeutinjoë bak peurspektèf èleumee pisika, tiep sistém fisék na enerji, dumna teuma enerji nyan dipeutentéë lé jumeulah dari sijumeulah persamaan nyang khusuih. Maséng-maséng ka geudisèn keu geuukô enerji nyang geukeubah ngon khusuih. Nibak nyang umum, na peu hana enerji geuthèe lé ureung kalon tiëp na meugantoë sifeut objék atawa sistém. Hana meusaboh pih kri keu tapeunyata enerji teuma enerji nyan han jeut ta peugadöh, nyang jeut na keuh taubah dari saboh saboh beuntuk keu beuntuk nyang meubagoe rupa lom.\nEnerji na meupadum jeunéh, nyang kayem geupeurunoe bak sikula na keuh enerji kinetik deungen enerji potensial. Energi kinetik meubaro na miseu saboh saboh jisem nyan ka meugrak, meunyo manteng ji iem nyan hana geukheun na enerji kinetik. La'en lom ngen enerji potensial nyan, miseu hana jioh nibak taneh atawa aleu kakeuh hana syit enerji nyan. Beasa jih enerji potensial nyan meubaro jeut geungui miseu ka meuubah keu saboh bentuk enerji nyang laen.\nWikimedia Commons na mèdia nyang na meupawôt ngön: Energy\nGeurumpök nibak "https:https://www.duhoctrungquoc.vn/wiki/index.php?lang=ace&q=Énerji&oldid=114915"\nTerakhir diubah pada 7 Buleuen Tujôh 2019, pukul 10.43\nÉnerji: Bhah ilmé 'alam nyang teubagi lam bideung pisika - Wiki Basa Acèh\nÔn nyoe seuneulheueh geupeusaneut bak 7 Buleuen Tujôh 2019, poh 10.43.


Wordplanet: Ezra - Aceh Bible - Old Testament / Ezra-\n1 Nibak thon nyang keu phon lam keurajeuen Kores, raja Persia TUHAN laju geupeubuet peue nyang ka lheueh geupeugah ubak Nabi Yeremia. TUHAN geupeumangat até Kores mangat jitem peuteubit saboh peurintah nyang jeuet teubaca di bansaboh nanggroe. Asoe surat nyan na kheueh lagée nyoe:\n2 "Nyoe kheueh titah Kores, raja di nanggroe Persia. TUHAN, Allah nyang mat kuasa di syeuruga ka geupeujeuet ulôn raja di bansaboh donya, dan ka geubri tugaih keu ulôn mangat jeuet lôn peudong Baét iébadat keu Gobnyan di Yerusalem di daerah Yehuda.\n3 Seumoga TUHAN Po teu Allah geulindong gata banmandum nyang ka jeuet keu umat Gobnyan. Gata banmandum harôh tawoe u Yerusalem dan tapeudong lom Baét TUHAN, Allah Israel, Allah nyang tinggai di Yerusalem.\n4 Meunyoe na sidroe lamkawan umat Gobnyan di teumpat nyang teuböih nyoe nyang peureulée bantuan mangat hase geuwoe, dan kawöm silingka jih nyan harôh teubri bantuan nyan. Awaknyan harôh geubri keu ureuëng nyang woe nyan pirak dan méuh, keubeukai nibak rot ueh raya, meunan cit deungon beulatang nyang peudieng barang, dan meunan cit deungon peuseumahan-peuseumahan keu Baét TUHAN di Yerusalem."\n5 Óh lheuehnyan bubena ulée kawöm nibak sukée Yehuda dan Benyamin, bubena teungku imeum dan ureuëng-ureuëng Lewi, dan somantong ureuëng nyang até jih ka geupeugrak lé Po teu Allah, laju jimeukeumaih-keumaih keu jijakwoe u Yerusalem dan jipeudong lom Baét TUHAN.\n6 Banmandum kawöm lingka gobnyan meusajan-sajan jibantu sira jijok peue mantong bantuan nyang hase jibri, miseu jih lagée peukakaih-peukakaih pirak dan méuh, beukai nibak rot ueh, beulatang teumpat peudieng barang, dan hareuta beunda nyang laén dan peuseumahan-peuseumahan keu Baét TUHAN.\n7 Raja Kores geupeuteubiet laju cambông-cambông dan cawan-cawan nyang yohmasa ilée teupeuguna dalam Baét TUHAN di Yerusalem. Barang-barang nyan ka jiangkot lé Raja Nebukadnezar dan jikeubah didalam kuil-kuil dewa gobnyan keudroe.\n8 Kores geuseurah urosan beunda-beunda nyan ubak Mitredat, ulée peumbeundaharaan keurajeuen. Óh lheueh nyan Mitredat laju geupeugöt saboh dafeutar keuhai barang-barang nyan keu Sesbazar, gubunur Yehuda.\n9 Nyoe kheueh dafeutar barang-barang nyan:\n11 Banmandum nyan na jeumeulah jih 5.400 boh cambông méuh dan pirak teutamah teuma deungon barang-barang nyang laén. Banmandum nyan geuba lé Sesbazar bakwatée gobnyan dan ureuëng-ureuëng nyang teuböih laén geubeurangkat di Babel u Yerusalem.\n1 Ramé that-that lamkawan ureuëng nyang teuböih jitinggai Babel dan jiwoe u Yerusalem dan Yehuda, maséng-maséng u banda jih keudroe. Awaknyan ka udeb nibak teumpat nyang teuböih di Babel yoh phon that awaknyan jiangkot keudeh lé Raja Nebukadnezar.\n2 Peumimpén-peumimpén awaknyan na kheueh Zerubabel, Yesua, Nehemia, Seraya, Reelaya, Mordekhai, Bilsan, Mispar, Bigwai, Rehum dam Baana. Nyoe kheueh dafeutar kawöm keuluwarga Israel, deungon jeumeulah ureuëng nibak tieb-tieb kawöm nyang ka jiwoe nibak teumpat nyang teuböih:\n3 Kawöm keuluwarga Paros & -- & Sefaca & -- & Arah & -- & Pahat-Moab (keuturonan Yesua dan Yoab) & -- & Elam & -- & Zatu & -- & Zakai & -- & Bani & -- & Bebai & -- & Azgad & -- & Adonikam & -- & Bigwai & -- & Adin & -- & Ater (teuhôi cit deungon nan Hizkia) & -- & Bezai & -- & Yora & -- & Hasum & -- & Gibar & -- &\n21 Ureuëng-ureuëng nyang indatu jih tinggai di banda-banda nyang teupeugah lom nyoe na kheueh: Netofa & -- & Anatot & -- & Asmawet & -- & Kiryat-Arim, Kefira dan Beerot & -- & Rama dan Gaba & -- & Mikhmas & -- & Betel dan Ai & -- & Nebo & -- & Magbis & -- & Elam nyang laén & -- & Harim & -- & Lod, Hadid dan Ono & -- & Yerikho & -- & Senaa & -- &\n36 Nyoe kheueh teuma dafeutar waréh kawöm teungku-teungku imeum nyang jiwoe nibak teumpat nyang teuböih: Imer & -- & Pasyhur & -- & Harim & -- &\n40 Kawöm keuluwarga Lewi nyang geuwo nibak teumpat nyang teuböih na kheueh lagéenyoe: Ureuëng nyang meuca-e di Baét TUHAN Ureuëng nyang jaga babah pintoe geureubang di Baét TUHAN\n43 Nyoe kheueh dafeutar kawöm keuluwarga nyang meutugaih di Baét TUHAN nyang ka geuwoe nibak teumpat nyang teuböih: Ziha, Hasufa, Tabaot, Keros, Siaha, Padon, Lebana, Hagaba, Akub, Hagab, Samlai, Hanan, Gidel, Gahar, Reaya, Rezin, Nekoda, Gazam, Uza, Paseah, Besai, Asna, Meunim, Nefusim, Bakbuk, Hakufa, Harhur, Bazlut, Mehida, Harsa, Barkos, Sisera, Temah, Neziah dan Hatifa.\n55 Kawöm keuluwarga deundayang Nabi Sulaiman nyang woe na kheueh lagéenyoe: Sotai, Soferet, Peruda, Yaala, Darkon, Gidel, Sefaca, Hatil, Pokheret-Hazebaim dan Ami.\n58 Kawöm keuluwarga nyang meutugaih di Baét TUHAN dan ureuëng deundayang Nabi Sulaiman nyang woe nibak teumpat nyang teuböih na jeumeulah jih 392 droe.\n59 Ureuëng-ureuëng nyang beurangkat nibak banda-banda di Tel-Melah, Tel-Harsa, Kerub, Adan dan Imer na jeumeulah 652 droe. Awaknyan banmandum ka jitamong kawöm keuluwarga Delaya, Tobia dan Nekoda, teuma awaknyan hana hase jipeudeuh bukeuti bahwa droe jih nyan na kheueh keuturonan bansa Israel.\n61 Meunan cit deungon na padub boh kawöm nibak keuluwarga teungku imeum nyan hana teuma hase jipeuleumah bukeuti atawa hana jiteumé catetan keuhai indatu droe awaknyan, na kheueh kawöm keuluwarga Habaya, Hakos, dan Barzilai. (Indatu kawöm Barzilai jimeukawen deungon sidroe ureuëng inong nibak kawöm Barzilai di Gilead, dan óh lheuehnyan di gobnyan jipeuguna laju nan tuwan jih.) Sabab awaknyan hana hase jipeuleumah bukeuti soe indatu jihnyan, lé sababnyan teuma awaknyan hana hase teuteurimong sibagoe teungku imeum.\n63 Gubunur nyang meutugaih di daerah Yehuda geutam awaknyan mangat bék jipajoh peunajoh nyang teupeuseumah ubak Po teu Allah, sampoe beuna sidroe teungku imeum nyang hase geubri peutunyok deungon cara teungui Urim dam Tumim.\n64 Ureuëng-ureuëng nyang teuböih nyang ka jiwoe u nanggroe jih na jeumeulah 42.360 droe. Seulaén nibak nyan jeumeulah ureuëng peumbantu awaknyan na 7.337 droe dan ureuëng meuca-e na teuma 200 droe. Dan awaknyan na teuma jiba sajan beulatang-beulatang peulara awaknyan lagéenyoe: Bagal & -- & Unta & -- & Keuleudée & -- &\n68 Watée ureuëng-ureuëng nyang teuböih nyan ka trok u Baét TUHAN di Yerusalem, na meupadubdroe peumimpén kawöm jijok laju peuseumahan keu galak droe mangat jeuet teupeudong lom Baét TUHAN.\n69 Awaknyan jijok sumbangan meunurot keumampuan jih maséng-maséng dan hase jih na kheueh 500 kilogram méuh, 2.800 kilogram pirak, dan 100 boh bajée jubah keu teungku-teungku imeum.\n70 Bubena teungku imeum, ureuëng-ureuëng Lewi dan siladum nibak rakyat jitinggai teutab di Yerusalem dan di banda-banda nyang rab deungon nyan. Ureuëng-ureuëng nyang tugaih jih meuca-e, ureuëng nyang tugaih jih jijaga babah pintoe Baét TUHAN dan ureuëng nyang meubuet di Baét TUHAN dan ureuëng-ureuëng Israel nyang leubeh nibak awaknyan jitinggai teutab di banda-banda teumpat tinggai indatu awaknyan yohmasa ilée.\n1 Bak buleuen nyang keutujoh, ureuëng-ureuëng Israel ka tinggai teutab di banda jihnyan maséng-maséng. Bak tanggai sa buleuen nyan awaknyan jimeusapat di Yerusalem,\n2 laju lé Yesua bin Yozadak meunan cit deungon rakan-rakan gobnyan bubena teungku imeum dan Zerubabel aneuëk Sealtiel meunan cit deungon kawöm syedara gobnyan, jipeudong lom miseubah Po teu Allah Israel. Deungon na lagéenyan awaknyan ka jeuet jitot keureubeuen lom di ateueh miseubah nyan, nyang paih deungon peutunyok-peutunyok nyang na teutuléh didalam kitab Huköm Nabi Musa, hamba Allah nyan.\n3 Bahpi awaknyan jitakot keu peunduduek nyang na di nanggroe nyan, teuma awaknyan teutab cit jipeudong miseubah nyan di teumpat phon teupeudong. Dan deungon na nyang lagéenyan awaknyan laju jipeuphon lom jipeuseumah keureubeuen nyang teutot, bah kheueh nyan óh watée beungoh meunan cit óh watée seupôt uroe.\n4 Meunan cit awaknyan jipeuna Uroe Raya Jambo Ôn, nyang paih deungon peuratoran nyang ka teupeuteutab keu nyan; dan tieb-tieb uroe jipeuseumah keureubeuen nyang ka teupeuteutab nibak uroenyan.\n5 Seulaén nibaknyan awaknyan seucara teuato jipeuseumah teuma keureubeuen nyang teutot meunan cit deungon keureubeuen Uroe Raya Buleuen Barô, dan keu banmandum uroe raya nyang laén nyang teupeuna keu teuseumah TUHAN. Meunan cit awaknyan jipeuseumah teuma keureubeuen keugalak até ubak TUHAN.\n6 Bahpi Baét TUHAN gohlom teupeuphon peudong lom, teuma nibak tanggai sa buleuen tujoh rakyat ka jipeuphon tot keureubeuen keu TUHAN.\n7 Rakyat laju jijok sumbangan péng guna keu upah utoih kayée ngon utoih batée. Meunan cit lé rakyat hana jituwoe jikirém peunajoh deungon ié jieb, meunan cit deungon minyéuk zaiton u banda-banda Tirus dan banda Sidon guna jih mangat teutuka deungon kayée ceumara Libanon nyang na di banda-banda nyan. Kayéenyan laju jiba u Yafo meulalu laôt. Banmandum nyan geupeubuet lé rakyat deungon na idhin nibak Kores, raja Persia.\n8 Dan nibak buleuen nyang keudua, nibak thon nyang keudua óh ka lheueh ureuëng Israel jiwoe u Yerusalem, jipeuphon kheueh lé awaknyan jipeudong lom Baét TUHAN. Zerubabel, Yesua dan rakan-rakan gobnyan nyang saboh bansa, bubena teungku imeum, ureuëng Lewi, paneuk haba, banmandum ureuëng nyan beukaih nyang teuböih, banmandum meukeureuja. Ureuëng-ureuëng Lewi nyang meu-umu 20 thon u ateueh geutunyok mangat jeuet keumando nibak seumeugöt Baét TUHAN nyan.\n9 Dan Yesua, ureuëng Lewi nyan, meusajan deungon aneuëk-aneuëk syedara gobnyan, dan meunan cit deungon Kadmiel deungon aneuëk-aneuëk gobnyan cit teuma (kawöm Hodawya) meusajan-sajan jikawai nibak teumpat teupeugöt Baét TUHAN nyan. Awaknyan jibantu lé ureuëng Lewi nibak kawöm Henadad.\n10 Nibak watée ureuëng-ureuëng nyang meubuet bangunan ka jipeuphon peudong keunaleueng Baét TUHAN, lé teungku imeum nyang meupeukayan jubah sira geumat beureuguih nibak jaroe laju geucok teumpat maséng-maséng. Meunan cit deungon ureuëng-ureuëng Lewi nibak kawöm Asaf ka teudong disinan sira jimat nibak jaroe gobnyan maséng-maséng saboh gong ubit. Awaknyan laju geumeurateb sira jipuja pujo ubak TUHAN sisuai deungon peuratoran nyang ka geupeuteutab yoh mantong udeb Nabi Daud.\n11 Rakyat jimeuca-e ngon nyanyoe puja dan pujo ubak TUHAN, sira jiulang-ulang nibak baréh keuneulheuh, meunoe kheueh su cae nyan, "TUHAN nyan lumpah that jroh; dan geunaséh Gobnyan keu Israel keukai dan abadi." Banmandum rakyat jiseumurak ngon geumbira sira jipujoe TUHAN, sabab keunaleueng Baét TUHAN ka jipeuphon keubah teuma.\n12 Le that-that lamkawan teungku-teungku imeum, ureuëng-ureuëng Lewi, dan ulée-ulée kawöm nyang ka tuha-tuha umu jih ka lheueh jikalon Baét TUHAN yoh masa ilée. Yoh watée jingieng teupeuduek keunaleueng Baét TUHAN nyang na jinoe, laju jimo ba-e ngon su nyang teuga. Teuma ureuëng-ureuëng nyang laén nyang na teuka disinan jiseumurak meuhubo sabab geumbira mangat that até,\n13 sampoe hana hase le teubeuda ureuëng mo deungon ureuëng seumurak. Su jih pih lumpah that meudeungkeng, sampoe teudeungoe jiôh nyang meutaga.\n1 Haba keuhai ureuëng-ureuëng nyang ka jiwoe nibak teumpat teuböih nyang teungoh jipeudong Baét TUHAN, Allah Israel, laju teudeungoe lé musoh ureuëng Yehuda dan Benyamin.\n2 Sababnyan awaknyan laju jijak meurumpok deungon Zerubabel dan bubena ulée-ulée kawöm, óh ka meurumpok ngon awaknyan laju jiusui nyang lagéenyoe, "Tapeu idhin kheueh ubak kamoe mangat kamoe pih hase kamoe jak meusajan watée teupeudong Baét TUHAN nyan, sabab dikamoe pih meubakti ubak TUHAN Po teu Allah syedara, saban cit lagée syedara banmandum. Kamoe sabe kamoe peuseumah keureubeuen keu gobnyan yoh phon watée Esar-Hadon, raja Asyur nyang ba kamoe keunoe."\n3 Teuma Zerubabel, Yesua dan ulée-ulée kawöm nyan geujaweueb, "Kamoe hana peureulée gata bantu keu kamoe peudong Baét TUHAN, Allah kamoe. Bah kheueh kamoe peudong keudroe lagée nyang geupeurintah lé Kores, raja Persia, ubak kamoe."\n4 Óh lheuehnyan peunduduek nyang ka treb tinggai di nanggroe nyan ka jipeuphon peuleumoh seumangat ureuëng Yahudi dan jipeutakot-takot awaknyan mangat jeuet Baét TUHAN nyang teungoh jipeugöt nyan bék jeuet teupeugöt.\n5 Awaknyan laju jisugok peujabat-peujabat peumeurintah Persia mangat geuyue piôh jipeugöt Baét TUHAN nyan dan geupeubateue reuncana ureuëng Yahudi nyan. Hainyan laju meulanjut simantong keurajeuen bak jaroe Raja Kores sampoe ubak keurajeuen geumat lé Raja Darius.\n6 Bak awaiphon peumeurintahan Raja Ahasweros, musoh-musoh peunduduek Yerusalem dan Yehuda laju geutuléh surat gugatan.\n7 Meunan cit nibak zamén keurajeuen Artahsasta, kaisar Persia, keujadian nyan meu-ulang lom: Bislam, Mitredat, Tabeel dan rakan-rakan awaknyan jituléh surat ubak raja. Suratnyan jituléh dalam basa Aram, dan harôh jiteujeumah bak watée geubaca.\n8 Meunan cit lé Artahsasta na teuma geuteurimong surat keuhai Yerusalem. Suratnyan geukirém lé Gubunur Rehum dan Simsai seukeutareh propinsi dan jibantu lé rakan-rakan awaknyan, na kheueh lé hakém dan banmandum peujabat Persia nyang laén nyang asai jih nibak Erekh, Babel, dan Susan di nanggroe Elam,\n10 meunan cit lé bansa-bansa laén nyang ka geuangkot lé Asnapar Nyang Agong dan jiyue tinggai teutab di banda Samaria dan di banda-banda nyang laén lam propinsi Efrat Barat.\n11 Meunoe su surat nyan, "Ukeue nyang mulia Raja Artahsasta, nibak kamoe bubena hamba Teungku Amphon nyang tinggai di Efrat Barat. Saleuem.\n12 Bah kheueh Teungku Amphon neumaklum, bahwa ureuëng Yahudi nyang ka jitinggai di wilayah-wilayah nyang laén didalam Keurajeuen Teungku Amphon, jinoenyoe jitinggai teutab di Yerusalem dan teungoh jipeudong lom banda nyang jeuhet dan galak that jibeurontak. Awaknyan ka jipeuphon lom jipeudong bintéh-bintéh beuton dan hana treb le ka seuleusoe jipeugöt atra nyan.\n13 Meunyoe banda nyan ka seuleusoe jipeudong lom dan bintéh-bintéh beuton nyan ka lheueh jipeudong, peunduduek nyang na tinggai disinan hana jitemle jibayeue cukée, dan deungon na nyang lagéenyan hase nibak cukée keu keurajeuen akhé jih meukureueng.\n14 Kamoe ka meu-utang budoe ubak Teungku Amphon dan hana ék kamoe ngieng meunyoe Teungku Amphon jipeurugoe, lé sababnyan, kamoe usui ubak Teungku Amphon,\n15 mangat Teungku Amphon neuyue pareksa surat-surat peutinggai indatu Teungku Amphon. Nibak asoe surat tinggai nyan Teungku Amphon teuma neuteupeue bahwa banda Yerusalem keubit galak that jibeurontak dan yohphon ilée sabe jipeurugoe soemantong raja nyang mat peurintah ateueh propinsi nyan. Peunduduek disinan sabe payah that teupimpén. Nyang kheueh sabab jih banda nyan ka geupeuhanco.\n16 Nyang kheueh, kamoe yakén that, meunyoe banda nyan jipeudong lom dan bintéh-bintéh beuton jipeudong teuma, Teungku Amphon hana meuhase le neukuasa propinsi Efrat Barat nyoe."\n17 Raja laju geukirém jeunaweueb geuh lagéenyoe, "Keu Gubunur Rehum dan Simsai seukeutareh propinsi, meunan cit deungon rakan-rakan awaknyan nyang na tinggai di Samaria dan di banda-banda nyang laén nyang na tinggai di propinsi Efrat Barat. Saleuem.\n18 Surat nyang ka lheueh gatanyoe kirém ka lheueh jiteujeumah dan jibaca dikeue ulôn.\n19 Dan ateueh peurintah ulôn ka ulôn yue seulidek, dan keubit na bukeuti phon yoh jamén ilée Yerusalem sabe jilawan kuasa raja-raja dan le lamkawan peunduduek jih na kheueh peumbeurontak dan nyang kayém that ji peuna karu.\n20 Ka lheueh lé raja-raja nyang peukasa geupeurintah ateueh propinsi Efrat Barat dan bansabohnyan dan jipeuna cukée ngon upeti.\n21 Sabab nyan, tapeutreun kheueh peurintah mangat tayue piôh buet nyang teungoh jikeureuja lé awaknyan, mangat banda nyan bék jipeudong le sampoe ulôn peutron peurintah-peurintah nyang laén.\n22 Tapeubuet laju peurintah nyang ka ulôn titah nyoe mangat bék meutamah geuhon le beuban ulôn!"\n23 Meunan lheueh geubaca dikeue Rehum, Simsai dan rakan-rakan awaknyan surat nyang teuka nibak raja Artahsasta nyan, jijak laju awaknyan u Yerusalem dan jipaksa ureuëng Yahudi mangat bék jipeudong lé banda nyan.\n24 Keuhai teupeubuet Baét TUHAN ka geupeupiôh dan hana jikeureuja sampoe nibak thon nyang keudua keurajeuen Darius raja Persia.\n1 Nibak watéenyan na dua droe nabi, maséng-maséng nan nabi nyan Nabi Hagai dan Nabi Zakharia bin Ido, ban dua nabi nyan ka geupeuphon peugah haba ateueh nan Po teu Allah Israel ubak ureuëng Yahudi nyang na tinggai di Yehuda dan Yerusalem.\n2 Ban geudeungoe peusan dua droe nabi nyan Zerubabel bin Sealtiel dan Yesua bin Yozadak bagaih-bagaih jijak peudong lom Baét TUHAN di Yerusalem, geubantu lé bandua droe nabi nyan.\n3 Teuma Tatnai, gubunur propinsi Efrat-Barat, meusajan deungon Syetar-Boznai dan rakan-rakan awaknyan bagaih-bagaih jijak u Yerusalem dan jitanyong ubak ureuëng Yahudi, "Soe ureuëng nyang yue gata sampoe gata peudong dan gata peuleungkab Rumoh Iébadat nyoe?"\n4 Dan awaknyan jitanyong cit nan-nan ureuëng nyang ka jitulông peugöt Baét TUHAN nyan.\n5 Teuma Po teu Allah teutab geupeurati dan geulindong peumimpén-peumimpén Yahudi nyan, deungon nyan lé peujabat-peujabat Persia hana jipeukaru sigohlom awaknyan jikirém surat ubak Darius dan geuteurimong jeunaweueb jih.\n6 Nyoe kheueh laporan nyang awaknyan kirém ubak Raja.\n7 "Ukeue nyang mulia Raja Darius. Seumoga Teungku Amphon neumat peurintah deungon seujahteura!\n8 Kira jih Teungku Amphon neumaklum, bahwa kamoe ka kamoe jak u propinsi Yehuda, disinan kamoe kalon bahwa Baét TUHAN, Allah Nyang Raya, teungoh jipeudong lom deungon batée-batée nyang raya dan bintéh-bintéh beuton nyang meulapeh deungon kayée. Buet nyang jipeubuet bit-bit deungon that teuliti dan hana halangan sapeue.\n9 Óh lheuehnyan kamoe tanyong ubak peumimpén bansa nyan, soe nyang ka jok idhin ubak awaknyan keu jipeudong lom Rumoh Iébadat nyan dan jipeuleungkab óh sampoereuna.\n10 Meunan cit kamoe tanyong teuma nan-nan awaknyan mangat hase kamoe britée ubak Teungku Amphon soe mantong nyang jeuet keu ulée nibak buet nyan.\n11 Jijaweueb lé awaknyan, 'Kamoe nyoe na kheueh hamba Po teu Allah nyang mat kuasa ateueh álam seumeusta. Kamoe teungoh kamoe peudong lom Baét TUHAN nyang teupeudong dan teupeuleungkab meuploh-ploh thon nyang ka lheueh lé sidroe raja Israel nyang agong.\n12 Teuma lé sabab indatu kamoe ka geupeumeureuka ubak Po teu Allah nyang mat kuasa di syeuruga, nyang kheueh sabab jih Gobnyan geuseurah awaknyan ubak keukuasaan Neubukadnezar, raja Babel nibak keuturonan Kasdim. Raja nyan ka geupeuhanco Baét nyan dan laju geuangkot bansa kamoe u Babel.\n13 Óh lheuehnyan Kores jeuet keuraja Babel dan nibak thon nyang phon lam peumeurintahan gobnyan, raja nyan laju geupeutreun peurintah mangat teupeudong lom Baét TUHAN nyan.\n14 Dan kon nyan mantong, banmandum peukakaih-peukakaih méuh dan pirak nyang teupeuguna di dalam Baét TUHAN jijok pulang meunan cit nyang geucok di Yerusalem lé Nebukadnezar laju geupeutamong u dalam kuil di Babel. Peukakaih-peukakaih nyan geubri lé Raja Kores keu ureuëng nyan nan jih Sesbazar, nyang ka geuangkat jeuet keugubunur Yehuda.\n15 Raja geuyue ubak gobnyan mangat jicok peukakaih-peukakaih nyan dan geuyue woe atra nyan u Baét TUHAN di Yerusalem, dan geuyue peudong lom Baét nyan.\n16 Dan teuka kheueh laju Sesbazar u Yerusalem, laju geupeuduek sandi Baét TUHAN nyan. Yoh phon watéenyan sampoe án jinoe peumbangunan Baét TUHAN nyan teutab hana jipiôh, teuma gohlom cit seuleusoe.'\n17 Meunyoe Teungku Amphon neubri idhin, kamoe usui mangat teuseulidek didalam surat arsib keurajeuen di Babel. Deungon na lagéenyan ka hase tateupeue peu kheueh beutôi na peurintah Raja Kores keu jipeudong lom Baét TUHAN di Yerusalem nyoe. Óh lheuehnyan kamoe lakée haba keuhai keuputosan Teungku Amphon keu peukara nyan."\n1 Óh lheuehnyan ateueh peurintah Raja Darius, laju teupeuna seulidek didalam surat arsib keurajeuen nyang na teukeubah di Babel.\n2 Teuma catetan keuhai nyan bukon meuteumé di Babel, teuma di banda Ahmeta di daerah Media. Catetan nyan teutuléh nibak saboh geunulong surat nyang su jih lagéenyoe,\n3 "Bak thon nyang keuphon nibak peumeurintahan Raja Kores, gobnyan geupeuteubiet peurintah mangat jeuet Baét TUHAN di Yerusalem teupeudong lom sibagoe teumpat ureuëng jiba peuseumahan dan teumpat tot keureubeuen. Manyang Baét nyan 27 metée dan luwah jih 27 metée cit.\n4 Bintéh-bintéh jih harôh teupeugot lagée nyang teupeugah nyoe: di ateueh tieb-tieb lhée boh lapéh batée harôh teupasang silapéh kayée. Biaya jih jitanggong lé kaih keurajeuen.\n5 Meunan cit deungon peukakaih-peukakaih méuh dan pirak nyang teupeuguna di Baét TUHAN dan nyang teucok di Yerusalem lé Raja Nebukadnezar dan geuangkot u Babel, nyan harôh teupeuriwang ubak teumpat jih lagée sot nyang ka." TUHAN nyan teupeugot laju\n6 Óh lheuehnyan lé Raja Darius geukirém laju haba nyang lagéenyoe, "Ubak Tatnai, gubunur propinsi Efrat Barat, dan Syetar-Boznai, meunan cit keu bubena peujabat di Efrat Barat. Bék gata peukaru ureuëng-ureuëng Yahudi nyan,\n7 dan bék teuma gatatam awaknyan meunyoe jipeugot Rumoh Iébadat droe jih. Peubiyeu mantong gubunur Yehuda dan peumimpén Yahudi jipeudong lom Rumoh nyan.\n8 Lheueh nyan, ulôn peurintah ubak banmandum syedara mangat neutulông awaknyan nibak buet teupeudong lom bangunan nyan deungon cara lagéenyoe: Banmandum biaya bangunan harôh teucok nibak hase cukée nanggroe nyang teukuteb nibak rakyat di propinsi Efrat Barat dan gata bayeue bubagaih keu ureuëng-ureuëng nyan bék gata teun-teun.\n9 Seulaén nibaknyan peue mantong nyang jipeureulée meunurot nyang geupeugah lé teungku imeum di Yerusalem, lagée miseujih geulakée leumô agam nyang mantong muda, bubiri agam dan aneuëk bubiri keu keureubeuen teupeuseumah ubak Po teu Allah nyang mat kuasa didalam syeuruga, meunan cit deungon gandom, sira, anggô dan minyéuk zaiton, nyan banmandum harôh tabri keu awaknyan tieb-tieb uroe dan hánjeuet gata peu ayéum-ayéum.\n10 Gata peubuet kheueh banmandum nyan mangat awaknyan hase jipeuseumah keureubeuen nyang teupeugalak até Allah nyang na didalam syeuruga, dan mangat awaknyan jilakée beureukat keu ulôn dan keu banmandum aneuëk agam ulôn.\n11 Ulôn peurintah teuma somantong ureuëng nyang jilanggeh ubak peurintah nyoe nibak rumoh ureuëng nyan teulot saboh taméh, teupeucincu nibak ujong jih, dan laju teutob ateueh tuboh ureuëng nyan sampoe maté. Dan rumoh nyan harôh teuma teureuloih óh lheuehnyan teupeujeuet keuteumpat böih blôh.\n12 Seumoga Allah nyang ka geupiléh Yerusalem sibagoe teumpat teuseumah Gobnyan, geupeubinasa somantong raja atawa bansa nyang jijeuet iengkeue ubak peurintah nyoe dan jicuba jikeuneuk peuhanco Baét TUHAN di Yerusalem nyan. Ulôn, Raja Darius, ka ulôn peutron peurintah nyoe. Tapeubuet kheueh deungon sigét-gét jih."\n13 Peue nyang ka geupeurintah lé Raja Darius nyan geupeubuet laju deungon até-até that lé Tatnai, gubunur Efrat Barat nyan, meunan cit lé Syetar-Boznai dan rakan-rakan gobnyan.\n14 Geutulông teuma Nabi Hagai dan Nabi Zakharia, lé dumna peumimpén Yahudi laju geupeuseuleusoe geupeugot Baét TUHAN nyan. Awaknyan bagaih-bagaih geupeugot Baét TUHAN nyan paih lagée peurintah Allah Israel dan peurintah Kores, Darius dan Artahsasta, raja-raja Persia nyan.\n15 Baét TUHAN nyan seuleusoe nibak tanggai lhée buleuen Adar bak thon nyang keunam keurajeuen Raja Darius.\n16 Óh lheuehnyan, di ureuëng Israel deungon até nyang galak that-that, meunan cit di teungku imeum dan ureuëng-ureuëng Lewi dan banmandum ureuëng woe nyang ka lheueh teuböih jijak reuseumi Baét TUHAN nyan.\n17 Bak watéenyan awaknyan jipeuseumah ubak TUHAN na 100 boh leumô agam, 200 boh bubiri agam dan na 400 boh aneuëk bubiri. Keu keureubeuen teupeu amphon desya, teupeuseumah teuma 12 boh kaméng agam, saboh sapo keu tieb-tieb sukée Israel.\n18 Óh lheuehnyan keu teumeubuat lam Baét TUHAN awaknyan laju jisuson kawöm-kawöm teungku-teungku imeum meunan cit deungon ureuëng-ureuëng Lewi meunurot peuratoran nyang na teutuléh didalam kitab Nabi Musa.\n19 Bak tanggai peuet blaih buleuen sa thon nyang óh lheueh nyan, ureuëng-ureuëng nyang ka jiwoe nibak teumpat teuböih, laju jipeuna peurayaan Paskah.\n20 Banmandum teungku imeum dan ureuëng Lewi ka geupeuna upacara teupeugleh droe sampoe ka teuanggab gleh. Óh lheuehnyan di ureuëng-ureuëng Lewi laju geusie beulatang peulara keu keureubeuen Paskah keu teungku imeum, keu gobnyan keudroe dan banmandum ureuëng nyang beukaih teuböih nyang laén nyan teuma.\n21 Banmandum keureubeuen nyan jipajoh lé ureuëng Israel nyang ka jiwoe nibak teumpat teuböih dan peunduduek nanggroe nyan nyang ka jitiek cara udeb nyang peunoh deungon desya dan jiteuka keujijak meubakti ubak TUHAN, Allah Israel.\n22 Na tujoh uroe treb jih awaknyan deungon geumbira jipeuna Khanuri Ruti Nyang Hana Meurago. Awaknyan banmandum galak sabab TUHAN ka geupeujeuet raja Asyur meumurah até ubak awaknyan, sampoe geutem tulông awaknyan teupeudong lom Baét TUHAN, Allah Israel.\n1 Meuthon-thon teuma óh lheueh nyan, bak watée Artahsasta geumat peurintah sibagoe raja Persia, na sidroe ureuëng agam nyang nan geuh Ezra, gobnyan nibak keuturonan Teungku Imeum Agong Nabi Harun. Garéh keuturonan gobnyan phon di miyueb u ateueh na kheueh lagéenyoe: Ezra Seraya Azarya Hilkia\n2 Salum Zadok Ahitub\n3 Amarya Azarya Merayot\n4 Zerahya Uzi Buki\n5 Abisua Pinehas Eleazar Teungku Imeum Agong Nabi Harun\n6 Ezra na kheueh sidroe ureuëng nyang malem dan gobnyan geuteupeue that keuhai Huköm nyang geupeutron lé TUHAN Po teu Allah Israel ubak Nabi Musa. Sabab Ezra geubri beureukat lé TUHAN Allah gobnyan, dan diraja pi hana geupeu kliet peue nyang geulakée lé gobnyan geujok laju. Bak thon nyang keutujoh geumat keurajeuen lé Raja Artahsasta, geujak kheueh Ezra nibak Babel u Yerusalem meusajan deungon saboh kawan ureuëng Israel nyang meubagoe ragam ureuëng jih, na teungku-teungku imeum, ureuëng Lewi, ureuëng meuca-e meunan cit deungon ureuëng nyang meutugaih nibak babah pintoe geureubang Baét TUHAN, dan ureuëng-ureuëng meukeureuja.\n8 Awaknyan jitinggai Babel nibak tanggai sa buleuen sa dan deungon tulông Po teu Allah, trok kheueh awaknyan u Yerusalem deungon seulamat nibak tanggai sa buleuen limong.\n10 Ezra ka geucurah sigala peuratian gobnyan ubak teuseulidek Huköm-huköm TUHAN, seulaén keu geupeubuet keudroe, geupeubeuet teuma huköm-huköm nyan ubak bansa Israel.\n11 Nyoe kheueh dokumen nyang geubri lé Raja Artahsasta ubak Ezra, sidroe teungku imeum nyang malem keuhai Huköm.\n12 "Nibak Raja Artahsasta keu Teungku Imeum Ezra, ureuëng nyang malem nibak Huköm Allah nyang mat kuasa di dalam syeuruga.\n13 Ulôn peurintah bahwa banmandum teungku imeum, ureuëng Lewi dan ureuëng Israel nyang laén dipat mantong didalam keurajeuen ulôn, nyang na meuheuet keuneuk jak u Yerusalem, ulôn bri idhin jijak deungon Gata.\n14 Sabab ulôn dan ban tujoh droe peunaseuhat ulôn teu utôh Gata u Yerusalem dan Yehuda mangat teujak seulidek keuadaan disinan dan teungieng peu kheueh Huköm Allah nyang ka teupeucaya keu Gata, bit-bit tataát.\n15 Ulôn dan peunaseuhat ulôn keuneuk peuseumah méuh dan pirak ubak Allah Israel, Allah nyang tinggai di Yerusalem. Taba kheueh peuseumahan kamoe nyan.\n16 Meunan cit taba kheueh teuma banmandum méuh dan pirak nyang ka Gata peusapat bansaboh nanggroe Babel dan peue mantong sumbangan bansa Israel meunan cit deungon teungku-teungku imeum gobnyan keu Baét TUHAN Allah awaknyan di Yerusalem.\n17 Gata peuguna kheueh péng nyan deungon hemat mangat tateumé bloe leumô agam, bubiri agam, aneuëk bubiri, gandom dan anggô. Gata peuseumah kheueh banmandum nyan di ateueh miseubah Baét TUHAN di Yerusalem.\n18 Pirak dan méuh nyang na mantong leubeh jeuet Gata peuguna keu Gata keudroe dan rakan-rakan Gata, nyang sisuai deungon keuheundak Po teu Allah Gata.\n19 Gata jok kheueh ubak Allah di Yerusalem peue mantong peukakaih nyang geubri keu Gata keuteu seumayang di Baét Allah.\n20 Dan peue mantong peureulée nyang laén di Baét TUHAN, jeuet Gata lakée nibak kaih keurajeuen.\n21 Meunan cit keu banmandum nyang mat kaih keurajeuen di propinsi Efrat Barat, ulôn peurintah mangat jeuet peue mantong nyang geulakée lé Teungku Imeum Ezra, nyang that-that malem keuhai Huköm Allah nyang meukuasa lam syeuruga, gata jok laju ubak gobnyan beureujang-reujang,\n22 dan sampoe trok ubak jeumeulah sidubnyoe le: pirak trok 3.400 kilogram, gandom 10.000 kilogram, ié anggô 2.000 arée, minyéuk zaiton 2.000 arée, dan sira sidub nyang teupeureulée.\n23 Beu até-até dan ceureumat kheueh peue-peue mantong nyang geupeureulée lé Allah nyang mat kuasa lam syeuruga keu Baét Gobnyan, mangat jeuet Gobnyan hana geubeungéh keu ulôn atawa ubak ureuëng-ureuëng nyang mat peurintah óh lheueh ulôn.\n24 Gata hana jeuet tacok cukée nibak teungku-teungku imeum, nibak ureuëng Lewi, nibak ureuëng nyang meuca-e, nyang jaga babah pintoe geureubang, nibak ureuëng keureuja, atawa baksoe mantong nyang na hubongan jih deungon Baét TUHAN.\n25 Syedara ulôn Ezra, tapeuguna kheueh hikeumat nyang ka geubri lé Po teu Allah ubak Gata, dan Gata angkat kheueh peumimpén-peumimpén dan hakém-hakém mangat geupimpén banmandum ureuëng nyang na di propinsi Efrat Barat nyang udeb meunurot Huköm Allah Gata. Bah kheueh Gata peuruno banmandum Huköm nyan keu banmandum ureuëng nyang gohlom jiteupeue.\n26 Somantong ureuëng nyang hana jitaát ubak Huköm-huköm Allah Gata, atawa ubak huköm nanggroe, ureuëng nyan harôh bubagaih teuhuköm maté, atawa teuböih beujiôh, atawa teusita hareuta beunda jih, atawa teupeutamong u dalam glab."\n27 Laju geupeugah lé Ezra, "Pujoe kheueh TUHAN, Allah nyang geuseumah lé indatu geutanyoe! Allah ka geupeugrak até raja sampoe diraja nyan ka geubri peuratian nyang cukob raya mangat teupeudong lom Baét TUHAN di Yerusalem.\n28 Deungon tulông Allah ulôn jigalak lé raja, lé peunaseuhat-peunaseuhat dan lé peujabat-peujabat nanggroe nyang meukuasa; TUHAN Allah ulôn ka geupeubeudôh seumangat ulôn, sampoe ulôn ka meuhase ulôn pakat ulée kawöm Israel nyang cukob le keu jitemwoe u Yerusalem."\n1 Nyoe kheueh dafeutar bubena ulée kawöm nyang ka teuböih u Babel dan jiwoe lom deungon ulôn, Ezra u Yerusalem nibak watée Artahsasta geumat peurintah sibagoe raja:\n2 Gersom, nibak kawöm Pinehas Daniel, nibak kawöm Itamar Hatus bin Sekhanya, nibak kawöm Nabi Daud Nabi Zakharia nibak kawöm Paros, meusajan deungon 150 droe ureuëng agam nibak kawöm gobnyan (na catetan keuhai silsilah awaknyan) Elyoënai bin Zerahya, nibak kawöm Pahat-Moab, meusajan deungon 200 droe ureuëng agam Sekhanya bin Yahaziel, nibak kawöm Zatu, meusajan deungon 300 droe ureuëng agam Ebed bin Yonatan, nibak kawöm Adin, meusajan deungon 50 droe ureuëng agam. Yesaya bin Atalya, nibak kawöm Elam, meusajan deungon 70 droe ureuëng agam Zebaja bin Mikhael, nibak kawöm Sefaca, meusajan deungon 80 droe ureuëng agam Obaja bin Yehiel, nibak kawöm Yoab, meusajan deungon 218 droe ureuëng agam Selomit bin Yosifya, nibak kawöm Bani, meusajan deungon 160 droe ureuëng agam Zakharia bin Bebai, nibak kawöm Bebai, meusajan deungon 28 droe ureuëng agam Yohanan bin Hakatan, nibak kawöm Azgad, meusajan deungon 110 droe ureuëng agam Elifelet, Yehiel dan Semaya, nibak kawöm Adonikam, meusajan deungon 60 droe ureuëng agam (awaknyoe teuka jih óh dudo teuma) Utai dan Zabud, nibak kawöm Bigwai, meusajan deungon 70 droe ureuëng agam. 15 Banmandum kawöm nyan ulôn peusapat nibak binéh krueng nyang ié jih ji-ile u banda Ahawa, laju kamoe peudong khimah disinan nyang treb jih lhée uroe. Óh ka lheueh ulôn peureksa, teunyata na meupadubdroe teungku imeum lamkawan awaknyan, teuma hana meusidroe pi nyang na nibak sukée Lewi.\n16 Laju ulôn hôi sikureueng droe lamkawan peumimpén, awaknyan na kheueh: Eliezer, Ariel, Semaya, Elnatan, Yarib, Elnatan, Zakharia, Mesulam dan na teuma dua droe gurée, na kheueh Yoyarib dan Elnatan.\n17 Óh lheueh nyan ulôn yuejak awaknyan mangat jijak meurumpok deungon Ido, pang ulée masyarakat di Kasifya, deungon jilakée mangat Ido dan rakan-rakan jih ureuëng nyang meubuet di Baét TUHAN, jikirém ubak kamoe ureuëng-ureuëng nyang meubuet di Baét TUHAN.\n18 Sabab murah até Po teu Allah, awaknyan geukirém ubak kamoe Serebya, ureuëng Lewi nyang malem nibak kawöm Mahli. Meusajan deungon gobnyan teuka cit teuma aneuëk miet dan syedara-syedara gobnyan, le jih na\n19 Hasabya dan Yesaya nibak kawöm Merari, deungon dua ploh droe kawöm syedara gobnyan, geukirém cit keukamoe.\n20 Di sampeng nyan na teuma 220 droe ureuëng nyang meukeureuja di Baét TUHAN nyang na teudafeutar nan-nan awaknyan. Indatu awaknyan yohmasa ilée ka geupeuteutab lé Nabi Daud dan bubena ureuëng rayeuk lam keurajeuen nanggroe keu jitulông ureuëng Lewi.\n21 Dan nibak binéh Krueng Ahawa nyan ulôn peusapat dan banmandum awaknyan harôh jipuasa dan jipeumiyueb droe dikeue Po teu Allah. Kamoe meudoá mangat Po teu Allah geupimpén kamoe nibak rot ueh raya, dan geulindong kamoe, aneuëk-aneuëk kamoe dan banmandum hareuta milék kamoe.\n22 Ulôn seugan keuneuk lakée tantra meuguda ubak raja keu teulindong kamoe nibak musoh bak rot ueh raya. Sabab ulôn ka lheueh ulôn peugah ubak gobnyan, bahwa Allah kamoe teuma geubri beureukat soe mantong nyang meubakti ubak Gobnyan dan geubanci meunan cit geuhuköm soe mantong ureuëng nyang hana seutia ubak Gobnyan.\n23 Lé sababnyan kheueh kamoe puasa sira meudoá ubak Allah dan kamoe lakée peulindongan Gobnyan dan doá kamoe nyan pi geudeungoe.\n24 Lamkawan teungku-teungku imeum nyang paleng meusyeuhu ka ulôn piléh 12 droe: Serebya, Hasabya dan na 10 droe teuk.\n25 Óh lheuehnyan ulôn timang keu awaknyan pirak, méuh dan peukakaih-peukakaih nyang ka lheueh geusumbang lé raja, lé peunaseuhat meunan cit lé ureuëng-ureuëng rayeuk dan lé banmandum ureuëng Israel, mangat jeuet teupeuguna di dalam Baét TUHAN. Banmandum nyan ka lheueh ulôn jok ubak teungku-teungku imeum nyan.\n26 Nyoe kheueh dafeutar sumbangan-sumbangan nyan: 100 boh peukakaih pirak & -- & méuh & -- & 20 boh cambông méuh & -- & 2 boh cambông peurunggu nyang paleng ceudah, nyang saban yuem jih deungon cambông méuh.\n28 Ulôn peugah ubak teungku-teungku imeum nyan lagéenyoe, "Gatanyoe ka teupeukhusos keu TUHAN, Allah nyang geuseumah lé indatu geutanyoe, meunan cit deungon banmandum peukakaih pirak dan méuh nyang teusumbang ubak TUHAN nyan pi na kheueh khusos keu TUHAN.\n29 Gata jaga kheueh beunda-beunda nyan beu jroh-jroh sampoe gata trok u Baét TUHAN. Watée gata ka trok keudeh, gata harôh tatimang beunda-beunda nyan, dan gata jok laju ubak pang ulée-pang ulée imeum dan peumimpén-peumimpén ureuëng Lewi, meunan cit ubak peumimpén-peumimpén ureuëng Israel nyang na di Yerusalem."\n30 Óh lheueh nyan lé teungku-teungku imeum dan ureuëng-ureuëng Lewi nyan geuteurimong pirak, méuh dan peukakaih-peukakaih nyan keu teuba u Baét TUHAN di Yerusalem.\n31 Nibak tanggai 12 buleuen nyang phon kamoe tinggai Krueng Ahawa dan kamoe beurangkat u Yerusalem. Nibak rot ueh nyan kamoe geulindong lé Po teu Allah nibak seurangan dan jihampeueng lé musoh.\n32 Óh watée ka sampoe u Yerusalem, kamoe meureuhat na lhée uroe.\n33 Óh lheuehnyan nibak uroe nyang keu peuet barô kheueh kamoe jak u Baét TUHAN, disinan laju kamoe timang pirak, méuh dan peukakaih-peukakaih nyan. Óh lheueh nyan barô kheueh kamoe jok ubak Teungku Imeum Meremot bin Uria sira geusaksi lé Eleazar bin Pinehas dan dua droe ureuëng Lewi, na kheueh Yozabad bin Yesua dan Noaja bin Binui.\n34 Banmandum beunda nyan geu itong dan geutimang, laju geucetet deungon leungkab.\n35 Bak uroenyan cit teuma banmandum ureuëng nyang ka jiwoe nibak teumpat teuböih nyan, jipeuseumah keureubeuen nyang teutot ubak Allah Israel. Awaknyan jipeuseumah 12 boh leumô agam keu banmandum Israel,96 boh bubiri agam dan 77 boh aneuëk bubiri; seulaén nibak nyan na teuma 12 boh kaméng keu keureubeuen peu amphon desya keu awaknyan keudroe. Banmandum beulatang nyan geutot sibagoe keureubeuen keu TUHAN.\n36 Dan dokumen nyang geubri lé raja keu awaknyan, geupeusampoe laju ubak bubena gubunur dan peujabat propinsi Efrat Barat. Dan peujabat-peujabat nyan laju geubri bantuan ubak rakyat mangat awaknyan teutab meuiébadat di Baét TUHAN.\n1 Óh ka seuleusoe banmandum nyan teupeubuet, na meupadubdroe ureuëng-ureuëng patot nibak bansa Israel jijak meuhadab ubak ulôn. Awaknyan jipeugah bahwa rakyat Israel, meunan cit deungon teungku-teungku imeum, dan ureuëng-ureuëng Lewi hana jipeuaséng droe nibak bansa-bansa nyang na tinggai di bansilingka nyan, awaknyan na kheueh bansa Amon, Moab, Meusé, Kanaan, Het, Feris, Yebus dan Amori. Dan di teungku imeum dan ureuëng-ureuëng Lewi pi lagéenyan cit jipeubuet. Awaknyan banmandum jipeubuet buet-buet nyang hina nyang jipeubuet lé bansa-bansa teukutok nyan.\n2 Ureuëng agam nibak bansa Yahudi jimeukawen deungon ureuëng inong bansa laén, sampoe umat nyang ka geupeukhusos milék TUHAN ka hana aseuli le. Nyang paleng parah lom na kheueh nyang awai that jipeuphon buet lagéenyan na kheueh ureuëng-ureuëng patot dan peujabat Israel.\n3 Ban lôn deungoe hai lagéenyan, ulôn keubit that banci dan seudeh sampoe ulôn priek-priek peukayan ulôn dan ulôn lot ôk dan janggot ulôn, óh lheuehnyan laju ulôn duek deungon até nyang hanco.\n4 Ulôn teutab lôn duek nyang lagée nyan sampoe nibak gob jak peuseumah keureubeuen bak watée seupôt uroe. Óh lheuehnyan teuka kheueh ureuëng ramé jijak dong di silingka ulôn. Awaknyan banmandum teumakot sabab teuingat ubak ancaman Allah Israel ateueh desya ureuëng-ureuëng nyang ka jiriwang nibak teumpat nyang teuböih nyan.\n5 Nibak watée keureubeuen seupôt uroe ka jipeuphon peuseumah, barô kheueh ulôn beudôh nibak teumpat ulôn meuseudeh nyan, dan deungon peukayan nyang ka beukaih-beukaih, laju ulôn sujut dan ulôn sunyung jaroe ubak TUHAN Allah ulôn.\n6 Ulôn kheun, "Ya, Allah ulôn, ulôn nyoe keubit that malée ulôn beuôt ulée ulôn dikeue Droeneueh. Desya kamoe ka meutumpok-tumpok di ateueh ulée kamoe, ya TUHAN, sampoe ka meusampôh u langét manyang.\n7 Phon nibak zamén indatu kamoe sampoe án jinoe, kamoe umat Droeneueh nyoe lumpah that raya desya ubak Droeneueh. Nyang kheueh sabab jih dikamoe nyoe, bubena na raja dan bubena teungku imeum kamoe ka jipeutaloe lé raja-raja nanggroe aséng. Kamoe jipoh maté, jireupah dan jiangkot sibagoe ureuëng nyang teuteun. Kamoe ka jipeuhina hana reuda, lagée nyang ka teujadi nibak uroenyoe.\n8 Teuma bak saát nyoe, ya TUHAN Allah kamoe, Droeneueh banmantong neupeumurah até keu kamoe. Droeneueh ka neupeu beubaih na meupadubdroe lamkawan kamoe nyang ka jipeujeut keu namiet mangat hase kamoe udeb deungon meurdehka dan seujahteura di teumpat nyang khusos nyoe. TUHAN ka neubri keu kamoe udeb nyang barô.\n9 Nibak watée kamoe mantong jeuet keu namiet ureuëng laén, TUHAN pi hana neutinggai kamoe. TUHAN ka neupeujeuet kamoe jigaséh ngon jisayang lé raja-raja Persia dan jipeu idhin udeb ngon jibri peudong lom Baét Droeneueh nyang ka tinggai rungka-rungka nyan. TUHAN ka neubri keu kamoe teumpat meulindong disinoe, di Yehuda dan Yerusalem.\n10 Teuma bak saát nyoe, ya TUHAN, Allah kamoe, óh ka lheueh teujadi banmandum nyan, peue nyang hase kamoe peugah? Kamoe ka kamoe peubeuah tutoe haba TUHAN lom teuma,\n11 nyang ka TUHAN bri keu kamoe meulalu nabi-nabi, hamba-hamba TUHAN. Awaknyan jijak britée ubak kamoe bahwa tanoh nyang keuneuk kamoe duek nyan hana nyang gleh sabab banmandum peunduduek jih phon nibak ujong sampoe ubak ujong ka jipeubuet kuto lom ngon keuji.\n12 Nabi-nabi nyang tam kamoe bék meukawen meujampu deungon ureuëng nyan, atawa kamoe bantu awaknyan sampoe udeb seujahteura dan makmu. Meunyoe kamoe taát, kamoe teuma jeuet keuteuga dan kamoe pajoh hase tanoh nyan dan kamoe peutron keu ahli waréh kamoe sampoe siumu masa.\n13 Kamoe ka meudesya dan ka kamoe iengkeue ubak huköm Droeneueh, dan TUHAN ka neuhuköm kamoe. Teuma kamoe teupeue, ya TUHAN Allah kamoe, bahwa huköman nyang TUHAN bri nyan hana brat nyang patot kamoe teurimong, dan kamoe mantong TUHAN peuseulamat.\n14 Lé sababnyan, panena mungken kamoe peubeuah peurintah-peurintah Droeneueh dan kamoe meukawen meujampu deungon ureuëng-ureuëng nyang jeuhet nyan? Meunyoe hainyan mantong kamoe peubuet, ka pasti TUHAN meureuka nyang lumpah brat u ateueh kamoe sampoe TUHAN neupeuhanco kamoe jeuet keu abée dan hana TUHAN bri udeb keu kamoe bahpi meusidroe pi.\n15 Ya TUHAN, Allah Israel, Droeneueh lumpah that ade, bahpi lagée nyan TUHAN teutab neubri keu kamoe udeb. Kamoe meungaku ateueh salah kamoe ubak Droeneueh; kamoe hana meuhak keu kamoe meuhadab u hadhirat Droeneueh."\n1 Teungoh Ezra geumeudoá sira geumo dan geumeungaku desya dikeue Baét TUHAN, le that-that ureuëng Israel jijak keunan keujijak meusapat, bah kheueh nyan ureuëng agam, meunan cit deungon ureuëng inong dan aneuëk miet. Awaknyan jidong meulingka sira jimo teuga-teuga.\n2 Óh lheuehnyan Sekhanya bin Yehiel nibak kawöm Elam, jipeugah ubak Ezra, "Kamoe ka meudesya ubak TUHAN sabab ka kamoe meukawen deungon bansa aséng. Bahpi lagée nyan mantong na harapan keu ureuëng Israel.\n3 Jak kheueh geutanyoe ta meusumpah ubak Po teu Allah, bahwa geutanyoe teuma ta use banmandum ureuëng inong nyan meunan cit deungon aneuëk-aneuëk jih nyan. Kamoe teuma kamoe seutôt bandum naseuhat droeneueh meunan cit naseuhat ureuëng laén nyang jihoreumat peurintah Allah. Dan kamoe teuma kamoe horeumat ubak Huköm Allah.\n4 Droeneueh kheueh nyang wajéb nyang cok tindakan, kamoe teuma kamoe tulông droeneueh deungon sikeubit até. Neutindak kheueh deungon teugaih sampoe seuleusoe."\n5 Lé sababnyan geupeuphon kheueh lé Ezra geucok tendakan. Gobnyan laju geuyue ubak teungku-teungku imeum ulée, ureuëng-ureuëng Lewi dan ureuëng-ureuëng Israel nyang laén mangat jimeusumpah bahwa awaknyan bit-bit jipeubuet usui nyang geupeusampoe lé Sekhanya nyan.\n6 Óh ka lheueh awaknyan jimeusumpah, dan geujak kheueh laju Ezra nibak leuen Baét TUHAN dan geujak tamong u dalam teumpat tinggai Yohanan bin Elyasib meudom di sinan. Gobnyan hana geutem makheun meunan cit hana geujieb ié sabab pikeran geuh suntok that watée geupike keu pi-e ureuëng-ureuëng nyang teuböih nyan.\n7 Óh lheuehnyan laju teutabu saboh maklumat nyang teupeumaklum u bansaboh Yerusalem dan Yehuda keu mandum ureuëng nyang ka jiwoe nibak teumpat jih teuböih, mangat jimeusapat di Yerusalem.\n8 Barang gasoe hana jiteuka lam teumpo lhée uroe, keu ureuëng nyan teuma teucok banmandum hareuta jih dan keu ureuëng nyan hanale teuanggab sibagoe anggota masyarakat. Maklumat nyan jiteken lé peumimpén rakyat.\n9 Óh ka na lhée uroe, nibak tanggai dua ploh buleuen sikureueng, banmandum ureuëng agam nyang na tinggai di daerah Yehuda dan Benyamin jijak u Yerusalem laju jimeusapat dileuen Baét TUHAN. Bak watéenyan ujeuen jitreun keubit that tajam. Banmandum ureuëng nyan yo meukot-kot sabab sijuek meunan cit sabab udara jih leupie that dan sabab peunteng jih meusapat disinan.\n10 Óh lheuehnyan Ezra laju geudong dan geumeututoe ubak awaknyan. Gobnyan geupeugah, "Gatanyoe banmandum ka meudesya sabab lé gata ka leubeh meutamah desya ureuëng Israel sabab ka tameukawen deungon ureuëng inong bansa aséng.\n11 Sabab nyan, tameungaku kheueh desya gata ubak TUHAN, Allah nyang geuseumah lé indatu geutanyoe, dan tapeubuet kheueh laju peue nyang hase teupeugalak até gobnyan. Beujiôh kheueh gata nibak ureuëng aséng nyang na tinggai di nanggroe geutanyoe dan ta use kheueh banmandum ureuëng binoe gata dan bansa aséng nyan."\n12 Awaknyan banmandum meusigoe jijaweueb deungon su nyang meutaga, "Kamoe teuma kamoe seutôt naseuhat droeneueh."\n13 Laju jipeugah lé awaknyan lom, "Teuma nyang na teuka keuno ramé that dan ujeuen pih jitôh lumpah teuga, kamoe hana ék kamoe dong diluwa nyang lagéenyoe. Dan nyoe bukon peukara nyang hase teupeuseuleusoe lam watée sa atawa dua uroe, sabab jai that-that nibak kamoe nyang rhoh lam desya nyoe.\n14 Neupeu idhin kheueh keu peumimpén kamoe mangat jeuet gobnyan tinggai di Yerusalem dan geu uroih keuhai nyan. Lé tieb-tieb ureuëng nyang na tinggai di banda-banda kamoe, nyang na peurumoh jih nibak bansa aséng, bah kheueh jijak paih bak watée nyang ka teupeuteuntée, meusajan deungon bubena peumimpén dan bubena hakém banda awaknyan maséng-maséng. Deungon na lagée nyan Po teu Allah hana geubeungéh le keu geutanyoe sabab desya nyan."\n15 Hana meusidroe pi nyang na usui keuhai geuhon reuncana nyan, seulaén Yonatan bin Asael dan Yahzeya bin Tikwa, jisukong teuma lé dua droe ureuëng Lewi, na kheueh Mesulam dan Sabetai.\n16 Ureuëng-ureuëng nyang teuböih nyang ka geuwoe nyan teutab geukeuneuk peujak reuncana nyan, lé sabab nyan Teungku Imeum Ezra geupiléh laju na meupadub droe lamkawan ulée-ulée kawöm, laju geucetet nan-nan awaknyan. Bak tanggai sa buleuen siploh awaknyan geupeuphon sidang keu geuseulidék peukara nyan.\n17 Lam teumpo lhée buleuen óh lheuehnyan barô kheueh meuhase geupeuseuleusoe geupareksa ateueh banmandum ureuëng agam nyang ka meukawen deungon ureuëng inong bansa aséng.\n18 Nyoe kheueh dafeutar nan-nan ureuëng nyang meukawen deungon bansa aséng: Teungku-teungku Imeum, teudafeutar deungon kawöm: Kawöm Yesua deungon syedara-syedara gobnyan, aneuëk-aneuëk Yozadak: Maaseya, Eliezer, Yarib dan Gedalya.\n19 Awaknyan meujanji jitaleuek peurumoh jihnyan, óh lheueh nyan laju jipeuseumah bubiri agam keu keureubeuen peuamphon desya awaknyan keudroe.\n20 Kawöm Imer: Hanani dan Zebaja.\n21 Kawöm Harim: Maaseya, Elia, Semaya, Yehiel dan Uzia.\n22 Kawöm Pasyhur: Elyoënai, Maaseya, Ismail, Netaneel, Yozabad, dan Elasa.\n23 Ureuëng-ureuëng Lewi: Yozabad, Simei, Kelaya (teuhôi cit deungon nan Kelita), Petahya, Yuda dan Eliezer.\n24 Kawöm meuca-e: Elyasib Ureuëng nyang jaga pintoe geureubang Baét TUHAN: Salum, Telem dan Uri.\n25 Ureuëng-ureuëng Israel nyang laén: Kawöm Paros: Ramya, Yezia, Malkia, Miyamin, Eleazar, Malkia dan Benaya.\n26 Kawöm Elam: Matanya, Nabi Zakharia, Yehiel, Abdi, Yeremot dan Elia.\n27 Kawöm Zatu: Elyoënai, Elyasib, Matanya, Yeremot, Zabad dan Aziza.\n28 Kawöm Bebai: Yohanan, Hananya, Zabai dan Atlai.\n29 Kawöm Bani: Mesulam, Malukh, Adaya, Yasub, Seal dan Yeramot.\n30 Kawöm Pahat-Moab: Adna, Kelal, Benaya, Maaseya, Matanya, Bezaleel, Binui dan Manasye.\n31 Kawöm Harim: Eliezer, Yisia, Malkia, Semaya, Simeon, Benyamin, Malukh dan Semarya.\n33 Kawöm Hasum: Matnai, Matata, Zabad, Elifelet, Yeremai, Manasye dan Simei.\n34 Kawöm Bani: Maadai, Amram, Uel, Benaya, Bedeya, Keluhu, Wanya, Meremot, Elyasib, Matanya, Matnai, Yaasai.\n38 Kawöm Binui: Simei, Selemya, Natan, Adaya, Makhnadbai, Sasai, Sarai, Azareel, Selemya, Semarya, Salum, Amarya dan Yusuf.\n43 Kawöm Nebo: Yeiel, Matica, Zabad, Zebina, Yadai, Yoël dan Benaya.\n44 Banmandum awaknyan ka jimeukawen ngon inong nibak bansa aséng. Lé sababnyan, peurumoh-peurumoh nyan jitaleuek dan laju jiuse meusajan deungon aneuëk-aneuëk awaknyan.


Prang Uhud - Wikipèdia bahsa Acèh, ènsiklopèdia bibeuëh\nPrang Uhud (lam bahsa Arab:غزوة أحد) nakeuh prang keu-2 lam tarèh Islam. Prang nyoë teujadi bak uroë keu 7 buleuën Syawwal thôn keu 3 Hijriyah pah ngon uroë 23 buleuën Lhèe thôn 625 M. Prang nyoë seunambông nibak prang di Badar sithôn seugolom nyan, prang nyoë teujadi antara kawôm Muslimin di Yatsrib geulawan kawôm Musyrikin Quraisy nyang jibantu lé Bani Kinanah, Bani Tsaqif ngon namiët meubangsa Habsyi.\nTeuntra Muslimin lam prang nyoë meujumeulah 700 droë nyang geupimpin lé Rasulullah, salang teuntra Musyrikin Makkah na 3.000 droë, jitamong lam kawan nyan 1.000 droë Quraisy ngon 2.000 Habsyi ngon Kinanah nyang jipimpin lé Harits bin Abdul Manaat, meutamah lom 100 droë dari Bani Tsaqif. Na jiba cit lé Musyrikin 3.000 unta ngon 200 guda seureuta 700 boh bajèe beusoë. Tungkat panglima musyrikin lam prang nyan nakeuh bak jaroë Abu Sufyan bin Harb ngon jibantu lé Khalid bin Walid dari Bani Kinanah seureuta teuntra meuguda jibantu lé Sabri bin Abu Jahal.\nLam prang nyoë yôh phôn bicah ka kèng keuëng dum teuntra Musyrikin, meuhat hana trép lheuëh nyan meubalék meunang sampoë rab talô ureuëng Muslimin. Punca jeuët keu kacho teuntra Muslimin nakeuh seubab geutrôn teuntra meupanah nyang bak phôn ka paih geumeudong bak saboh bukét nyang that meusaneut keu peutheun droë nibak jiseurang lé Musyrikin. Lam keujadian nyan sampoë na padu-padum droë teuntra Quraisy nyang trôh ka toë ngon Rasulullah SAW. Awak Quraisy nyan watèe nyan ka hasé jikeuneuk poh Rasulullah SAW, sampoë droëneuhnyan keunong seunjata Quraisy bak muka neuh. Ban ka keunong droëneuhnyan laju jimeurayeuë awak Musyrikin, jisôrak awaknyan jipeugah Nabi ka hasé jipoh, bahthat pih meunan geubantah lé ureuëng Muslimin nyang nakeuh Nabi Muhammad SAW seulamat. Meunan geuthèe lé Muslimin Nabi Muhammad hana meuninggai lom laju geu meuprang sampoë kawôm Musyrikin nyan asé geutiyeuëp dari da'irah Uhud bak uroë nyan.\n^ تفسير البحر المحيط ص: 492\nWikimedia Commons na mèdia nyang na meupawôt ngön: Battle of Uhud\nGeurumpök nibak "https://ace.wikipedia.org/w/index.php?title=Prang_Uhud&oldid=137154"\nÔn nyoe seuneulheueh geupeusaneut bak 4 Buleuen Lhèe 2022, poh 05.13.


1 Timotius 5 (ACEH)\n1Bék kheueh gata beungéh ngon haba nyang kreueh ateueh ureuëng nyang leubeh tuha nibak gata teuma pakat kheueh gobnyan beugeudeungoe haba gata siulah-ulah gobnyan ureuëng syiek gata. Meunan cit peusaneut kheueh bubena ureuëng-ureuëng sibagoe syedara,\n2dan inong-inong tuha sibagoe ma. Inong-inong muda gata peujeuet sibagoe adoe, ngon sikeueb gata nyang murni.\n3Horeumat kheueh keu inong-inong balée nyang biet-biet udeb jih keudroe.\n4Teuma meunyoe sidroe inong balée na aneuëk atawa cucoe, awaknyan kheueh nyang phon-phon gata bri peungeurtian bahwa awaknyan wajéb jikalon kawöm keuluwarga jih keudroe, dan jibalaih budoe ureuëng tuha dan nék awaknyan. Sabab hai nyang lagée nyan kheueh nyang teupeumangat até Allah.\n5Inong balée nyang biet-biet tinggai sidroe, dan hana meusidroe ureuëng pi nyang jitem peulara gobnyan, teuma jimeuharab ubak Allah. Uroe malam jihnyan sabe meudoá ubak Allah keu jilakée tulông.\n6Teuma inong balée nyang galak udeb meumangat-mangat, ka maté bah kheueh jihnyan mantong udeb.\n7Peutrok kheueh peutunyok-peutunyok nyoe ubak awaknyan, mangat awaknyan udeb ngon hana meucupa.\n8Teuma meunyoe ureuëng-ureuëng nyang hana jitem peulara waréh kawöm jih, leubeh-leubeh keuluwarga jih keudroe, ureuëng nyan ka ji iengkeue ubak peue nyang ji-iman; ureuëng nyang lagée nyan leubeh brok nibak ureuëng nyang hana meuiman.\n9Teuma inong balée nyang jipeupeunoh syarat-syarat lagée nyoe jeuet teupeutamong lam dafeutar inong-inong balée; umu jih hana kureueng nibak nam ploh thon, yoh masa ilée teuma na sigoe jimeukawen,\n10meugah sibagoe ureuëng inong nyang jipeubuet hai-hai nyang jroh, lagée miseue nyoe: ka jipeurayeuk aneuëk-aneuëk jih deungon gét, galak jiteurimong jamé-jamé nyang mudom dirumoh jih, jipeutimang ureuëng-ureuëng meuiman, jitulông ureuëng-ureuëng nyang susah udeb, dan jipeubuet deungon biet-biet peue mantong buet nyang jroh.\n11Bék peutamong nibak inong-inong balée nyang mantong muda. Sabab meunyoe rasa beureuhi jih mantong teuga that, inong nyan jitem meukawen lom, dan jitinggai Almaseh.\n12Deungon lagée nyan awaknyan kasalah sabab ji-iengkeue janji nyang teubri ubak jihnyan.\n13Lom teuma awaknyan jiböih-böih watée deungon cara jiteubiet tamong lam rumoh gob. Dan nyang leubeh brok lom, na kheueh awaknyan jimeurunoe jipeusuna ureuëng laén jipeurhoh droe nibak urosan ureuëng laén meunan cit jipeugah hai-hai nyang hana patot jipeugah.\n14Nyang kheueh sabab jih ulôn meulakée mangat ureuëng inong balée nyang mantong-mantong muda jimeukawen lom, jimeu aneuëk dan jiurôih rumoh tangga, mangat jeuet musoh-musoh geutanyoe hana watée jipeubrok-brok nan geutanyoe.\n15Sabab na inong-inong balée nyang ka sisat jiseutôt peue nyang jikheun lé roh jeuhet.\n16Teuma, meunyoe sidroe ureuëng inong Kristen na anggota keuluwarga nyang ka jeuet keu inong balée, jihnyan meuseuti jitulông inong balée nyan; bék jipeubiyeu jeumaáh nyang tanggong jih nyan. Deungon lagée nyan jeumaáh jeuet jitulông inong-inong balée nyang biet-biet hana waréh kawöm jih.\n17Peumimpén jeumaáh nyang jipeubuet tugaih jih deungon gét, patot teubri peunghargaan dua goe lipat, nyang peunteng awaknyan nyang kayém meukutubah dan jipeurunoe gob.\n18Sabab lam Alkitab na teutuléh lagée nyoe, "Leumô nyang teungoh jigiloe-giloe gandom jipeuleukang aneuëk gandom nyan nibak mu jih, bék kheueh teubeukab babah jih," dan meunan cit, "Ureuëng nyang mubuet, na hak jilakée upah jih".\n19Bék kheueh teurimong tudohan ateueh sidroe-droe peumimpén jeumaáh, keucuali meunyoe na jipeukong lé dua droe saksi atawa leubeh.\n20Ureuëng peubuet desya, bah kheueh teuseugah dikeue banmandum jeumaáh, mangat nyang laén jeuet teumakot.\n21Dikeue Po teu Allah, Isa Almaseh, dan bubena malaikat nyang ka teupiléh, ulôn lakée ngon meuharab that jeuet gata seutôt banmandum peutunyok-peutunyok nyoe ngon hana wasangka ateueh soe mantong, dan hana meudong-dong siblaih.\n22Bék kheueh teugisa-gisa takeubah jaroe ateueh sidroe-droe ureuëng guna teubaiát jihnyan sibagoe peulayan Tuhan. Meunyoe ureuëng laén meudesya, bék kheueh rhoh meulawok lam desya nyan. Jaga kheueh droe gata mangat teutab gleh.\n23Bék lé laloe jieb ié mantong; jieb kheueh bacut ié anggô guna keutulông keumunyoh gata, sabab gata kayém that sakét-sakét.\n24Desya siladum ureuëng, sigohlom teuba bak kantô peungadelan, ka deuh teukalon ngon nyata that. Teuma desya ureuëng laén barô kheueh teu teupeue óh ka lheueh nyan teuma.\n25Meunan cit deungon buet-buet nyang jroh bagaih that deuh teukalon. Dan nyang hana deuh pih, hana hase sabe teusöm.


Alat-alat Kantor & Alat Tulis Kantor di provinsi Aceh D.I. - OLX.co.id\nAceh Selatan Kab., Aceh D.I.\nKategori utama Aceh Selatan Kab.\nKategori "Kantor & Industri" Aceh Selatan Kab.\nKategori utama Aceh Selatan Kab.:\nMobil Aceh Selatan Kab. ,\tMotor Aceh Selatan Kab. ,\tProperti Aceh Selatan Kab. ,\tKeperluan Pribadi Aceh Selatan Kab. ,\tElektronik & Gadget Aceh Selatan Kab. ,\tHobi & Olahraga Aceh Selatan Kab. ,\tRumah Tangga Aceh Selatan Kab. ,\tPerlengkapan Bayi & Anak Aceh Selatan Kab. ,\tKantor & Industri Aceh Selatan Kab. ,\tJasa & Lowongan Kerja Aceh Selatan Kab.\nKategori "Kantor & Industri" Aceh Selatan Kab.:\nPeralatan Kantor Aceh Selatan Kab. ,\tPerlengkapan Usaha Aceh Selatan Kab. ,\tMesin & Keperluan Industri Aceh Selatan Kab. ,\tStationery Aceh Selatan Kab.,\tLain-lain Aceh Selatan Kab.\n» Aceh Selatan Kab.


Roma 7 (ACEH)\n1Syedara-syedara lôn! Gata banmandum ka taturi keu huköm. Ngon lagée nyan, gata tateupeue bahwa keukuasaan huköm ateueh sidroe-droe ureuëng, meulaku simantong ureuëng nyan udeb.\n2Sidroe ureuëng inong nyang na lakoe, miseue jih, teuikat ngon huköm bak lakoe jih seumantong lakoe jih udeb. Meunyoe lakoe jih ka meuninggai donya, peurumoh ureuëng nyan ka beubaih nibak huköm nyang teuikat jihnyan bak teungku lakoe.\n3Meunyoe inong nyan udeb ngon agam laén seudangkan lakoe jih mantong udeb, dan ureuëng inong nyan teupeugah ka meumukah. Teuma meunyoe lakoe jih meuninggai donya, seucara huköm, inong nyan ka beubaih. Dan meunyoe inong nyan jimeukawen lom ngon agam laén, inong nyan hana teupeugah meumukah.\n4Meunan cit hai jih ngon gata, Syedara-syedara lôn. Teuhadab huköm agama Yahudi gata ka maté, sabab gata ka teupeusaboh ngon tuboh Almaseh dan ka jeuet keu atra Gobnyan nyang ka teupeu udeb lom teuma nibak maté. Gobnyan teupeu-udeb nibak maté mangat tanyoe jeuet meuguna nibak Po teu Allah, lam udeb geutanyoe.\n5Sabab, yoh masa ilée tanyoe udeb meunurot sifeuet-sifeuet manusia. Bak watée nyan nafeusu-nafeusu nyang meudesya, nyang teuka sabab na huköm agama, jimat peuranan lam tuboh geutanyoe. Nyang kheueh sabab jih tanyoe tapeubuet hai-hai nyang akibat jih rhot bak maté.\n6Teuma jinoenyoe tanyoe hana le teuikat bak huköm agama Yahudi. Tanyoe ka maté ateueh huköm nyang yoh watée ilée jikuasa tanyoe. Tanyoe hana le meungabdi ngon cara nyang awai, meunurot huköm nyang teutuléh. Jinoenyoe tanyoe meungabdi meunurot cara barô nyang jitunyok lé Roh Allah ubak geutanyoe.\n7Meunyoe meunan, peu kheueh nyang jeuet tapeugah? Bahwa huköm agama Yahudi nyan jeuhet? Teuntée hana! Teuma huköm nyan kheueh nyang purunoe ulôn keuhai desya. Ulôn hana teuma lôn teupeu peue nyang teupeugah ngon leuha nyan, meunyoe huköm agama Yahudi hana jipeugah, "Bék kheueh leuha."\n8Rot huköm agama, desya meuteumé keuseumpatan keu jipeuteuka mubagoe rupa keuheundak nyang leuha lam até ulôn; sabab meunyoe huköm agama hana, dan desya pih maté.\n9Ulôn ilée udeb hana meuagama. Teuma watée huköm agama teuka, desya ka jipeuphon udeb\n10dan ulôn maté. Dan huköm agama nyan, nyang yoh awai na meukeusut keu teubri udeb, nyang teuka na kheueh maté ateueh ulôn.\n11Sabab meulalu huköm agama nyan, desya jicok keuseumpatan keu jipeunget dan jipoh maté lôn.\n12Huköm agama asai jih nibak Po teu Allah, dan tieb-tieb peurintah nyang na lam huköm nyan teuka jih nibak Po teu Allah, jadi ade dan jroh.\n13Ngon lagée nyan, peu kheueh nyoe meumakna bahwa nyang gét nyan jipeuteuka maté keu ulôn? Teuntée hana! Desya kheueh nyang peuteuka maté nyan. Ngon teupeuguna nyang gét, desya jipeuteuka maté ateueh ulôn, mangat sifeuet-sifeuet desya mangat deuh ngon nyata. Ngon peurintah-peurintah Po teu Allah, deuh kheueh bukeuti jih padub na jeuhet jih desya.\n14Tanyoe tateupeue bahwa huköm agama Yahudi asai jih nibak Roh Allah; teuma ulôn nyoe manusia leumoh. Ulôn ka jipeubloe jeuet keu namiet desya.\n15Sabab ulôn keudroe hana muphom buet ulôn. Hai-hai nyang keuneuk ulôn peubuet, nyan hana lôn peubuet; teuma keu hai-hai nyang ulôn banci, nyang lagée nyan nyang ulôn peubuet.\n16Ngon lagée nyan, meunyoe ulôn peubuet hai-hai nyang hana patot ngon keuheundak ulôn, nyan saban cit ulôn angkée bahwa huköm agama Yahudi gét.\n17Ngon lagée nyan, kon ulôn le nyang sibeuna jih nyang peubuet lagée nyan, teuma desya nyang ka jikuasa ateueh droe ulôn.\n18Ulôn kuteupeue bahwa hana meusapeue pih nyang gét lam tuboh ulôn; na kheueh lam tabiát ulôn sibagoe manusia. Sabab na meuheuét lam droe ulôn keuneuk peubuet nyang jroh, teuma ulôn hana hase lôn peubuet nyan.\n19Ulôn hana lôn peubuet nyang gét nyang lôn keuneuk peubuet; sikeubit jih nyang ulôn peubuet hai-hai nyang jeuhet, nyang hana lôntem peubuet.\n20Meunyoe ulôn peubuet hai-hai nyang hana lôn tem peubuet, nyan saban cit bukon ulôn nyang peubuet hai nyan, teuma desya nyang ka jikuasa ateueh droe ulôn.\n21Ngon lagée nyan ulôn cok keuputosan bahwa huköm nyoe kheueh nyang mat peuranan: na kheueh bahwa meunyoe ulôn keuneuk peubuet nyang gét, teuma nyang jeuhet mantong nyang jiteuka bak ulôn.\n22Baten ulôn galak ubak huköm Allah,\n23teuma ulôn sadar bahwa lam droe ulôn na teuma huköm laén nyang jimat peuranan !!-- na kheueh huköm nyang meubeda ngon huköm nyang jiaku lé akai budho lôn. Nyang kheueh sabab jih ulôn teuikat nibak huköm desya nyang mat keumudo lam tuboh ulôn.\n24Syedara, lagée nyoe kheueh keuadaan ulôn: ulôn taát keu huköm Allah ngon akai budho lôn, teuma ngon tabiát manusia ulôn, ulôn taklôk ubak desya. Mupaloe that ulôn nyoe! Soe kheueh nyang tem peuseulamat ulôn nibak tuboh nyoe nyang ba ulôn ubak maté? Syukoe ubak Po teu Allah! Gobnyan geutem peuseulamat ulôn meulalu Isa Almaseh.


Penginapan Di Pantai Ulee Rubek | PasirPantai.com Tag\nKejernihan Aceh : Foto tugu cot plieng diatas, adalah bagian cerita tentang Pantai Ulee Rubek, Lhokseumawe – Aceh, yang dimasukkan dalam Kategori Aceh.\nKejernihan Aceh : Foto keindahan pantai benete diatas, adalah bagian cerita tentang Pantai Ulee Rubek, Lhokseumawe – Aceh, yang dimasukkan dalam Kategori Aceh.\nKejernihan Aceh : Foto pesisir pantai Bozihona diatas, adalah bagian cerita tentang Pantai Ulee Rubek, Lhokseumawe – Aceh, yang dimasukkan dalam Kategori Aceh.\nKejernihan Aceh : Foto pantai-matras-sungai-liat-bangka diatas, adalah bagian cerita tentang Pantai Ulee Rubek, Lhokseumawe – Aceh, yang dimasukkan dalam Kategori Aceh.\nKejernihan Aceh : Foto pantai mak jantu diatas, adalah bagian cerita tentang Pantai Ulee Rubek, Lhokseumawe – Aceh, yang dimasukkan dalam Kategori Aceh.\nKejernihan Aceh : Foto banana boat di pantai firdaus diatas, adalah bagian cerita tentang Pantai Ulee Rubek, Lhokseumawe – Aceh, yang dimasukkan dalam Kategori Aceh.\nKejernihan Aceh : Foto perahu nelayan pantai pagatan diatas, adalah bagian cerita tentang Pantai Ulee Rubek, Lhokseumawe – Aceh, yang dimasukkan dalam Kategori Aceh.\nKejernihan Aceh : Foto keindahan pantai rajeg wesi diatas, adalah bagian cerita tentang Pantai Ulee Rubek, Lhokseumawe – Aceh, yang dimasukkan dalam Kategori Aceh.\nKejernihan Aceh : Foto bukit di tepi pantai karang tawulan diatas, adalah bagian cerita tentang Pantai Ulee Rubek, Lhokseumawe – Aceh, yang dimasukkan dalam Kategori Aceh.\nKejernihan Aceh : Foto takjub-melihat-Pantai-Batu-Payung-94 diatas, adalah bagian cerita tentang Pantai Ulee Rubek, Lhokseumawe – Aceh, yang dimasukkan dalam Kategori Aceh.\nperahu keindahan memancing keindahan alam tempat wisata transportasi bermain pasir putih objek wisata wisatawan wisata pantai ikan penginapan batu bibir pantai Bali air laut wisata alam karang kuta wisata bahari lokasi pantai keindahan pantai berenang pulau pasir sekitar pantai sunset ombak pemandangan


Sipheuët dua plôh - Wikipèdia bahsa Acèh, ènsiklopèdia bibeuëhBaike Basa Acèh - DUHOC.CNBaike Basa Acèh 2022 - DUHOC.CN\nSipheuët dua plôh\nSipheuet dua plôh nakeuh sipheuet-sipheuet nyang na bak Allah meunurot aqidah Asy'ariyyah.\n1 Sipheuet nyang wajéb bak Allah\n1.4 Mukhalafatuhu lil hawadits\n1.5 Qiyamuhu binafsihi\n2 Sipheuet nyang harôih bak Allah\nSipheuet nyang wajéb bak Allah\nNa Allah Ta’alaLawan jih hana Allah Ta’ala.Pakiban Na Allah?· Hana meukareuna· Hana meuseubab· Hana meutempat· Hana meuwatèeMeuphôm Allah Ta’ala hana meukareuna : Allah Ta’ala hana soe peuna.Meuphôm Allah Ta’ala hana meuseubab : Allah Ta’ala hana soe usaha, hana mak, hana ayahMeuphôm Allah Ta’ala hana meutempat : Allah Ta’ala hana bak saboh – saboh teumpat,di ateuh,diyup,disampeng,dilikot,dan dikeu,Meuphôm Allah Ta’ala hana meuwaèe : Allah Ta’ala hana meuwaèee ngen saboh – saboh waèeToh dali na Allah Ta’ala? na alamnyoe,yang geukheun alamnyoe adalah yang selaen Allah, na dua macam yaitu :· yang pertama jirem (zat yang baharu ) : atau zat yang jicok lapang (tempat) contoh jih, lat, batat, kayee, batee· yang kedua Aradh (sifeut yang meuubah – ubah) contoh jih meugrak, meu iem, meuwarna warni dan laen – laenPakiban tapeugah alamnyoe dali na allah? karena alamnyoe na jih baharu, na meukareuna, na meusebab, na meutempat, na meuwaèe,\nSedia Allah Ta’ala,Meuphôm kata – kata sedia : Allah Ta’ala hana meuphôn atau hana di peuawai lee hanaLawan jih Baharu arti baharu (meuubah –ubah)Pakiban geukheun meu ubah – ubah? awai – awai hana 'oh dudo kana, 'oh dudo lom ka hana.Toh dali Allah Ta’ala neumeusifeut Qidam ? alamnyoePakiban tapeugah alamnyoe keu dali sifeut Qidam Allah? karena na jih dialamnyoe baharu (meubah – ubah)\nKekal zat Allah Ta’ala selama - lama,Meuphôm kekal selama – lama : Allah Ta’ala hana meuseuneulheuhLawan jih fana (binasa )Meuphôm fana : na meuseuneulheuhTeuh dali Allah Ta’ala neumeusifeut Baqa ? alamnyoePakiban tapeugah alamnyoe keu dali sifeut baqa Allah? karena alamnyoe na meuseuneulheuh\nHareutoejih hana saban Allah Ta’ala ngen peuneujeut. Lawan jih, saban Allah Ta’ala ngeun peuneujeut bak zat, bak sifeut, bak beut· Zat Allah Ta’ala : Hana meutuboeh, hana meubukok, hana meubentuk, hana merupa,· Hana Saban sifeut Allah Ta’ala ngen sifeut makhluk, sifeut yang na bak Allah ta'alahana bak makhluk, sifeut yang na bak makhluk hana bak Allah.Sifeut makhluk na keu na likôt, sifeut bak Allah hana keu hana likôtSifeut makhluk na wie na uneun, sifeut bak Allah hana wie hana uneunSifeut makhluk na meuyub na mayang, sifeut bak Allah hana meuyub hana mayang.Sifeut makhluk na lua na dalam, sifeut bak Allah hana lua hana dalamSifeut makhluk na meugrak na meu 'iem, sifeut bak Allah hana meugrak hana meu iemSifeut makhluk na meu wareuna, sifeut bak Allah hana meuwareuna – dan meumacam – macam yang la'énHana saban buet Allah ngon buet makhlukBuet Allah Ta’ala barang golom na ék geu peu na, barang yang kalheuh na ék geu peuhanaBuet Makhluk barang kalheuh na geu peuna lé AllahContoh jih : Trou bukon karena makanan, puléh grah kon karena ie, dllTeh dali Allah Ta’ala neumeusifeut Mukhalafatuhu lil hawadist ? na alam nyoePakriban tapeugah alam nyoe jeut keu dali sifeut Mukhalafatuhu lil hawadist bak Allah? karena alam nyoe sama bak zat, bak sifeut, bak buet,bandum zat alam meususôn, bandum sifeut alam awai hana dudo kana, 'oh dudo ka hana. Bandum buet alam, barang kalheuh na geupeuna lé Allah.\nAllah Ta’ala geudong keudroe,Makna Allah Ta’ala geudong keudroe na dua perkaraYang pertama : Allah Ta’ala hana peureulèe keu zat yang la'énYang kedua : Allah Ta’ala hana peureulèe keu so yang peujeutLawan jih peureulèe keu zat yang laen dan peureulèe keuso yang peujeutPekon Allah Ta’ala hana peureulèe keu zat yang la'én? karena Allah Ta’ala kon sifeut, Allah Ta’ala saboh zat, zat Allah hana geucok lapang, meunyoe zat makhluk jicok lapang.Pakiban meuphôm Allah Ta’ala hana peureulèe keu zat yang laen, hana peureulèe keu soe peujeut dan hana geucok tempat lapang? karena Allah Ta’ala kaya dari tiep – tiep peuneujeut.Toh dali Allah Ta’ala neumeusifeut qiyamuhu binafsih? alamnyoePakiban tapeugah alamnyoe keu dali sifeut qiyamuhu binafsih Allah? karena alamnyoe hana kaya bak zat, bak sifeut, bak but, Zat alam ata Allah, sifeut alam ata Allah dan buet alam ata kaleuh na geupeuna lee Allah.\nEsa Zat Allah, Esa Sifeut Allah, Esa Buet Allah,Meuphôm Esa Zat Allah na dua perkarayang pertama : Zat Allah hana meususon, hana meuasoe, hana meudarah, hana meurat, hana meuteuleung.Yang kedua : Zat Allah hana sama ngon zat laen.Lawan jih meususon –suson zat Allah dan sama zat Allah ngon zat yang laen.Pakiban Meuphôm hana meuseusoen zat Allah ? hana meutuboeh, hana meubungkok, hana meubentuk,Hana merupa,Pakiban meuphôm hana sama zat Allah ngon zat yang laen? hana Tuhan laen mesidroe pun yang saban ngon Allah bak zat, bak sifeut dan bak but,Meuphoem Esa sifeut Allah : sifeut Allah hana dua – dua ,sifeut Allah hana diduk pat laen. 50 boh i’tikeut yang teukandoeng dalam kalimah Lailahaillallah hana jideuk pat laen, yang na bak Allah.Meuphôm Esa buet Allah : buet Allah hana geupakèk alat, peu yang geupeugah na langsông na.Teuh dali Allah Ta’ala neumeusifeut wahdaniah? alamnyoePakiban tapeugah alamnyoe keu dali sifeut wahdaniah Allah? karena alamnyoe hana Esa zat, hana Esa sifeut, dan hana Esa buet, Sekira jih Allah Hana Esa maka alamnyoe pih hana.Peu beda antara Esa dan satu.....? Esa (Hana permulaan), meunyo satu na permulaan yaitu diawali lé nol (0).\nKuasa Allah Ta’ala,Lawan Jih leumohMeuphôm kuasa Allah Ta’ala : ata gohlom na ék geupeuna, ata kalheuh na ék geupeuhana.Teh dali Allah Ta’ala neumeusifeut Qudrah ? AlamnyoePakiban tapeugah alamnyoe keu dali Qudrah Allah? Karena alamnyoe leumoh, ha ék ji peuna barang yang golom na dan ha ék di peuhana barang yang kalheuh na.Meunyo hana Qudrah Allah, alamnyoe pih hana,\nBerkehendak Allah Ta’ala,Meuphôm berkehendak : Neupeuteuntèe barang yang golomna keu na dan barang yang kalheuh na keu hana.Lawan Jih laloeMeuphôm laloe : teuwoe atau hana sengajaTeuh dali Allah Ta’ala neumeusifeut Iradah? alamnyoePakiban tapeugah alamnyoe keu dali Iradah Allah ? karena alamnyoe han ék di peuteunte barang yang golomna supaya na dan yang kalheuh na gepeu hanaMeunyo hana Iradah Allah, alamnyoe pih hana\nNeuteupu Allah Ta’ala kon ngon neumeurunoe,Allah Ta’ala neuteupeu barang yang golomna keu na dan yang kalheuh na keu hana.Lawan Jih bangai.Meuphôm bangai : na payah na mudah.Teh dali Allah Ta’ala neumeusifeut Ilmu? alamnyoePakiban tapeugah alamnyoe keu dali ilmu Allah? karena alamnyoe bangai, alamnyoe hana diteupeu barang golom na keu na dan hana diteupeu dan ha ék dipeuteuntèe barang yang golomna keu na dan yang kalheuh na gepeu hanaMeunyo hana Ilmu Allah, alamnyoe pih hana\nUdép Allah Ta’ala kon ngon nyawong,Lawan Jih maté.Setiap yang udép ngon nyawong pasti maté.Teh dali Allah Ta’ala neumeusifeut hayah .? alamnyoePakiban tapeugah alamnyoe keu dali hayah Allah? karena alamnyoe pasti maté.Meunyo hana hayah Allah, alamnyoe pih hana\nNeumeudeungoe Allah Ta’ala kon ngon ruhung geulinyuengLawan Jih klo,Meuphôm klo : suara ji'ôh han deuh geudeunge, zat yang hana su han deuh geudeunge,Toh dali Allah Ta’ala neumeusifeut sama’ ? alamnyoe , qur’an, hadist dan ijmak (ulama)pakiban tapeugah alamnyoe keu dali sifeut sama’ Allah? karena alamnyoe klo, suara yang ji'ôh han deuh di deunge, zat yang hana suara han deuh di deungo, alam nyoe jideungo, geupeudeungoe lé Allah.\nGeukeumalon Allah Ta’ala kon ngon mata. Lawan Jih buta.Meuphôm buta : Yang ji'ôh han deuh geu kalon, yang meupadok han deuh geukalon.Toh dali Allah Ta’ala neumeusifeut bashar ? alamnyoe , qur’an, hadist dan ijmak (ulama)Pakiban tapeugah alamnyoe keu dali sifeut bashar Allah ? karena alamnyoe buta, yang ji'ôh han deuh ji kalon, yang zat padok han deuh jikalon, Alam nyoe dikeumalon, geupeukalon le Allah.\nNeumeututo Allah Ta’ala kon ngon lidah dan hana meuhuruf dan hana meusuara dan hana salah dan hana neu iem, hana awai hana akhé,Lawan Jih bisuTeuh dali Allah Ta’ala neumeusifeut kalam? alamnyoe , qur’an, hadist dan ijmak (ulama)Pakiban tapeugah alamnyoe keu dali sifeut kalam Allah? karena alamnyoe bisu, tutô alamnyoe geupeujeuet lé Allah.\nNyakni nyang kuasa, Lawan Jih yang leumohMeuphôm yang kuasa : Lam siklèp mata Allah Ta’ala ék geupeuna barang yang golomna dan ék geupeuhana barang yang kalheuh na di seluruh alamToh dali Allah Ta’ala neumeusifeut qadirun? alamnyoePakiban tapeugah alamnyoe keu dali sifeut qadirun Allah? karena alamnyoe han ék dipeuhana barang yang kalheuh na dalam sekejap seluruh alam.Meunyoe hana qadirun Allah, alamnyoe pih hana\nYang peuteuntèeMeuphôm yang peuteuntèe : dalam sekejap ék geupeuteuntèe barang yang golom na keu na dan ék geu peunteuntèe barang yang kalheuh na keu hana di seluruh alamToh dali Allah Ta’ala neumeusifeut muridun? alamnyoePakiban tapeugah alamnyoe keu dali sifeut muridun Allah karena alamnyoe han ék dipeuhana barang yang kalheuh na dalam sekejap seluruh alam.Meunyoe hana muridun Allah, alamnyoe pih hana.\nYang teupeue, lawan jih yang bangaiMeuphôm yang teupeu: dalam sekejap Allah Ta’ala sanggup geuteupeu barang yang golomna keu na dan barang yang kalheuh na keu hana dalam sekejap seluruh alam dan droe neuh TuhanToh dali Allah Ta’ala neumeusifeut ‘alimun? alamnyoePakiban tapeugah alamnyoe keu dali sifeut ‘alimun Allah karena alamnyoe han sanggop diteupu barang yang golomna keu na dan barang yang kalheuh na keu hana sekejap seluruh alam beserta droe jih alam, Meunyoe hana ‘alimun Allah, alamnyoe pih hana\nYang hudép, Lawan jih yang matéMeuphôm yang hudép : Yang hana maté–matéToh dali Allah Ta’ala neumeusifeut hayyun ? alamnyoePakiban tapeugah alamnyoe keu dali sifeut hayyun Allah karena alamnyoe yang maté.Meunyoe hana hayyun Allah, alamnyoe pih hana\nYang meudeungo, Lawan jih yang kloMeuphôm yang meudeungo : dalam sekejap Allah Ta’ala sanggup geudeungo zat yang na suara dan zat yang hana suara dalam sekejap seluruh alam serta kalam droe neu AllahToh dali Allah Ta’ala neumeusifeut sami’un? alamnyoe, qur’an, hadist dan ijmak (ulama)Pakiban tapeugah alamnyoe keu dali sifeut sami’un Allah karena alamnyoe han sanggôp dideungo zat yang na suara dan yang hana suara dalam sekejap seluruh alam beserta suara droe jih alam.\nYang keumalonLawan jih yang butaMeuphôm yang keumalon : dalam sekejap Allah Ta’ala sanggup geukalon seluruh alam dan droe neuh AllahToh dali Allah Ta’ala neumeusifeut bashirun? alamnyoe, qur’an, hadist dan ijmak (ulama)Pakiban tapeugah alamnyoe keu dali sifeut bashirun Allah karena alamnyoe buta han sanggop dikalon dalam sekejap seluruh alam dan droe jih alam.\nYang meututôLawan jih yang bisuMeuphôm yang meututo : Yang hana iem – iem, Allah Ta’ala sabé–sabé geu meututô hana pernah geu iem.Toh dali Allah Ta’ala neumeusifeut mutakalimun ? alamnyoe, qur’an, hadist dan ijmak (ulama)Pakiban tapeugah alamnyoe keu dali sifeut mutakalimun Allah karena di alamnyoe yang iem, hanjeut di meututô meunye hana geupeujeut dan gepeututô lé Allah.\nSipheuet nyang harôih bak Allah\nSipheuet nyang haroih bak Allah na saboh. Neupeuget tiep–tiep nyang mungkén atawa hana neupeuget. Atawa neupeuna tiep–tiep nyang mungkén atawa hana neupeuna. Lawanjih wajéb neupeuget tiep–tiep nyang mungkén atau wajéb hana neupeuget (mustahé: wajéb neupeuna tiep–tiep nyang mungkén atawa wajéb hana neupeuna). Mungkén na 4 peukara :\nMungkén na oh lheuh hana, contoh jih alamnyoe\nMungkén hana oh lheuh na, contoh jih nabi dan rasul\nMungkén na yang akan datang, contoh jih uroe kiamat\nMungkén na dalam Ileumèe Allah tapi hana neu peuget, contoh jih iman Abu Jahal dan iman Abu Lahab. Dalam ilmu Allah mungkén geupeuiman tapi hana geupeuiman,\nGeurumpök nibak "https:https://duhoc.cn/baike/index.php?lang=ace&q=Sipheuët_dua_plôh&oldid=135432"\nTerakhir diubah pada 23 Buleuen Limöng 2021, pukul 15.56\nÔn nyoe seuneulheueh geupeusaneut bak 23 Buleuen Limöng 2021, poh 15.56.


Shandong - Wikipèdia bahsa Acèh, ènsiklopèdia bibeuëh Wiki Basa Acèh 2022 - Study in China\nShandong nakeuh saboh propinsi di barôh China. Shandong meuceuë deungon propinsi Hebei, Henan, Anhui, ngon Jiangsu. Siblah barôh meuceuë deungon panté Bohai, di siblah timu deungon La'ôt Kunèng. Nang nanggroë di Shandong nakeuh banda Jinan.\nPeuta Shandong di China\nWikimedia Commons na mèdia nyang na meupawôt ngön: Shandong\nGeurumpök nibak "https:https://www.duhoctrungquoc.vn/wiki/index.php?lang=ace&q=Shandong&oldid=73549"\nShandong nakeuh saboh propinsi di barôh China. Shandong meuceuë deungon propinsi Hebei, Henan, Anhui, ngon Jiangsu. Siblah barôh meuceuë deungon panté Bohai, di siblah timu deungon La\_'ôt Kunèng. Nang nanggroë di Shandong nakeuh banda Jinan.


Marit:Keumalahayati - Wikipèdia bahsa Acèh, ènsiklopèdia bibeuëh\nLaman nyoe nakeuh laman marit nyang geungui keu geupeubeutôi teunuléh\nLaman nyoe kön saboh forum keu geumusyawarah bhaih nan atawa asoe teunuléh.\nNeupeuduek teunuléh atra droeneuh di miyub teunuléh nyang ka awai na.\nNeubôh tanda jaroe droeneuh nyang carajih neutuléh tanda peuet boh geulumbang (~~~~) bak akhé tunuléh.\nDroeneuh ureueng barô lam Wikipèdia? Kru seumangat! Neupeuturi droeneuh bak laman ureueng ngui atra droeneuh mangat ureueng ngui la'én geuturi soe droeneuh.\nBeu göt akai ngön ureueng ngui la'én\nBèk neuganggu teunuléh nyang ka geutuléh lé ureueng la'én\nPeunuman bak neuteumuléh\nBèk neupeutamöng risèt aseuli atra droeneuh di sinoe\nTeunuléh beutimang, atawa hana neudukông saboh-saboh sagoe\nTeunuléh beuna nè\nLakseumana Keumalahayati (Bahsa Acèh : Keumalahayati) nakeuh sidroe peujuang nyang meuasai dari Keurajeuën Acèh Darussalam. Nan ayah gop nyan nakeuh Lakseumana Mahmud Syah, datok nibak blah geunareh ayah gop nyan nan geuh Lakseumana Said Syah, aneuk agam dari Sôleutan Salahuddin Syah (Sôleutan Keurajeuën Acèh Darussalam nyang keu 2) nyang geuduk puerentah nibak thon 1530–1539 M. SôleutanSalahuddin Syah nakeuh aneuk phoen nibak Sôleutan Ali Mughayat Syah nyan tatupue cit gop nyan seubagoe Sôleutankeu phoen cit lom seubagoe ureueng nyang peudoeng Keurajeuen Acèh.\nAwai punca[peusaneut nè]\nLakseumana Keumalahayati nakeuh sidroe Lakseumana seureuta sidroe panglima prang ureung inoeng muslimah dari Keurajeuën Acèh Darussalam nyang phoen na lam seujarah lam bumoe Nusantara. Awai phon gop nyan sidroe ureung inoeng balee nyang jeut ciet seubagoe panglima prang Keurajeuën Acèh Darussalam watee geupeutheun kapai-kapai Portugéh bak seulat malaka.\nNibak uroe 11 buleuen September thoen 1599 watee awai-awai phon teuka peunjajah Portugéh ngon Blanda keunoe u Nusantara, geumeuprang ngoen beuhoe pasukan inoeng balee ngon sidadu blanda,nibak akhee jih sampe jeut geupoh matee Cornelis de Houtman bak ujoeng rincong Keumalahayati nibak watee geulawan sa lawan sa ateuh kapai. Cornelis de Houtman nyan nakeuh siroe ureung Blanda nyang geuutoh le syeedaga Blanda keu jak mita rot la'ot nyang efisien u pulo-pulo Nusantara nyang watee nibak nyan jithee ngon hase bumoe reumpah ngon bungong lawang. Nibak thon 1598 - 1599 na jiba sit syedara jih Frederick de Houtman nyang i seurah droe wate taloe prang ngen pasukan Sultan Acèh lheuh nyan geu pasoe lam penjara di Pidie.\nLheuh nyan, Keumalahayati geujoek geular 'Lakseumana' seubab beuhoe ngoe meujasa nibak geu dong keu panglima prang Keurajeuën Acèh Darussalam nibak awai-awai Prang Aceh. Seubab cukop gagah nibak geujaga Seulat Malaka seubagoe pintoe tamoeng Keurajeuen Aceh, sampe Ratu Elizabeth I dari Inggreh payah geu utoih James Lancaster keu Sultan Aceh nak jeut tamoeng Inggreh keudeh u Jawa nak buka teumpat meuniaga di Banten.\nGeurumpök nibak "https://ace.wikipedia.org/w/index.php?title=Marit:Keumalahayati&oldid=116807"\nÔn nyoe seuneulheueh geupeusaneut bak 11 Buleuen Siblaih 2019, poh 12.15.


UDHR: Achehnese - Universal Declaration of Human Rights\nPEUNYATAANUMUM TEUNTANG HAK-HAK ASASI MANUSIA\nAssalammualaikum meunan ulon kheun wate bie saleum meurumpok gata wa alaikum salam balaih gata kheun geutanyoe taseunyom rumeh lagoina lon puphon lajue meukeusud ulon keunoe ulon tron meurumpok gata lon peutrok haba suai paleng phon Peunyataan Umum Hak-Hak Asasi Manusia. Tiep ureung lahee dengon hak-hak drou kareuna geutanyo bangsa manusia hak-hak muteulak nyang saban keu barangso jih, lon ngon gata droe sama mulia Peusyarikatan Bangsa-Bangsa (PBB) kana "komitmen" meunan keuh dikheun lee awak lua dijunjong diseu-on dilindong dipeutheun peunyuloh ureung haroik merdeka. Pane "komitmen" bak awai phon, puteh licen lon neulop sion-on Piagam Peusyarikatan Bangsa-Bangsa di sinan dikheun keuyakinan geutanyoe bandum keu nyan hai adun Hak Asasi Manusia. Cempala kuneng jipoue ue baroh cicem ceudaih jroh ceungklak lagoina uroue ka beungoh janji ka putoih mat bak kukoih Hak Asasi Manusia.\nTa bileung-bileung ranub lam puan han tok deulapan di dalam raga ta timang-timang Peunyataan Umum nyan na tujoh bilangan paleng utama;\nTeuseubot bak phon "martabat alamiah" hak nyang pantaih makheulok manusia hak-hak nyang saban dan muteulak sah teumpat teumeuduk "kemerdekaan, keadilan, perdamaian dunia";\nSuai kedua nyang ditimang-timang dipandang hana yum oreung abeihna leu that buet awak nyan lagee binatang beungeh meuradang hatee manusia;\nSuai neumboi lhee cuba timang lom atoe ngon hukom hak asasi manusia nyang keuh cara peuteunang kaom liwat Peusyarikatan Bangsa-Bangsa keupeut diseubut peukong hubongan ngon dan rakan di leu neugara nyang keulimong, kheun Piagam nyan peuyakin bandum keu hak asasi manusia nyang keulimong, haroih tapeutrang hak-hak geutanyoe bek teuk meucawoe meuraba-raba;\nSuai keunam bandum seupakat dong bak rapat deungon PBB bandum bangsa suara ka bulat junjong that-that hak asasi nyang keutujoh, bak muphom beuthat leubeh meukarat bebah merdeka nyang paleng peunteng bah peuteupat cara peuseulamat janji nyang kana jinoe meulangkah ke\nsuai nyang ka kayem ta kheun-kheun hak asasi bandum umat manusia Peunyataan Umum nyan keu ukoran umum keu tiep-tiep bangsa seugala neugara nyoe tamuphom Peunyataan nyan dum jeut tasuson sion-on bandum reuncana nyang diseubut-seubut nibak phon-phon tabie keu kaom ajaran ngon didekan nyata deungon nyan geutanyoe maken tamuphom hak-hak kaom keu bebah merdeka lom nibak nyan peureulee leubeh tapeumaju leubeh tapeumeuseuhue dari nyang ka ka leubeh dimuphom le kaom, leubeh diakue takheun ibarat lampue dalam geulita.\nP a s a i 1\nP a s a i 2\nP a s a i 3\nUreung droe-droe bak jameun jinoe hanjeut boh atoe keu ureung lingka kareuna na hak udeep droe di dalam donya hame tapeukarue wahee syeedara.\nP a s a i 4\nP a s a i 5\nTan sidroe ureung patot tasiksa jeut tadeura peuturot palak atawa tahukom ban-ban na hawa atawa tahina ban-ban na galak.\nP a s a i 6\nTiep-tiep ureung cit na hak droe na hak meungakue di likeu hukom tapeulaku ureung nyan sebagoe pribadi dro hanjeut beurangsoe tapubuet kon-kon.\nP a s a i 7\nTiep ureung saban bak mata hukom salah ngon beuna ta kalon teuma tiep ureung na hak lindongan hukom tan na bida deungon laen manusia. Patot hai rakan tanyoe tapuphom hanjeut hai ampon tapeubida-bida jelaih nyan meuneuntang Peunyataan Umum Teuntang Hak-Hak Asasi Manusia.\nP a s a i 8\nTiep ureung na hak teurimong nyan le ureung carong dikheun "pemulihan efektif" dari nyang diseubut "pengadilan nasional yang kompeten" yakni keu seugala tindakan nyang meulangga "hak-hak fundamental" nyang dijok ke gob nyan le undang-undang dasa atawa hukom.\nP a s a i 9\nHana sidroe ureung hai cutwa inseun jeut ban seuwenang-wenang didrop ngon ditheun atawa diboh dipeuaseng di uteun di rimba atawa dengan laen cara nyang tak semeuna-meuna.\nP a s a i 10\nP a s a i 11\nBarangasoe didakwa lee hukom hanjeut hai kaom tapeugah salah preh dilee peungadilan teubuka peugot putosan deungon jaminan jeulah peungadilan bebah.\nHana sidroe ureung jeut tapeusalah yoh goh jeulah meulangga hukom Seubab salah ngon beuna goh lom sah yoh goh diputoih lee tuanku hakim.\nP a s a i 12\nP a s a i 13\nTiep-tiep ureung na hak dijak hoe-hoe nyang galak bandum ureung na hak, hai cut adoe taduek lam bataih-bataih saboh nanggroe.\nTiep-tiep ureung nak hak droe pinah dari saboih nanggroe u laen nanggroe teumasok nanggroe jieh keudroe dan wo teuma u nanggro droe.\nP a s a i 14\nBandum ureung deungon niet droe na hak weh u rantoe mita suaka nyang keuh cara wahei samlakoe tapeuplueng droe dari hukom rimba.\nBek tapeusaban wahei nyak awan ngon peunjahat kon politek nyang dipeuplueng droe atawa buet ngon tindakan nyang meulawan dasa ngon tujuan PBB bunoe.\nP a s a i 15\nTiep ureung na hak maseng-maseng droe meugantoe nanggroe pat nyang suka meunan kheun PBB wahee pang nanggroe teuntang gantoe meugantoe warga neugara.\nHana barangsoe ban mangat asoe droe peubateu hak warga neugara ureung sidroe-droe atawa ban-ban galak peutulak hak ureung nyang meuganto warga neugara lagee pinah seung.\nP a s a i 16\nMeunyoe ban bandum galak bok rambot hana lee lagot kuneng boh langsat meunyoe inong ngon agam umue jih ka cot beudoh hai rakan meukawen leugat agam atawa inong kana hak jih hak meunikah ngon meukeuluarga. Hak meukawen ngon meuchree pih hana pandang bangsa, warga neugara ngon agama.\nOreung nyang meukawen, hai puteh licen ta kheun mungken ngon pilihan droe lintoe ngon dara baroe peujatoh pilihan han jeut jitham lee barangsoe.\nAyah, ma ngon aneuk-aneuk, nyoe na meunan takheun, hai aneuk teungku di barat saboh keusatuan alamiah masyarakat nyang mendasa, bandum na lindongan dari negara ngon masyarakat.\nP a s a i 17\nNa hak ateuh atra bagi tiep-tiep ureung sidroe-droe atawa beusama han jeut dipeukarue le sidroe-droe ureung.\nBandum geutanyoe bebah tapeumeugah peuteubit peundapat hansoe jeut ceugah informasi ngon asoe pikeran bebah ta mita bebah teurimong ngon tapeutrok tan bataih wilayah.\nP a s a i 18\nTiep ureung na hak, wahei nyak intan ateuh kebeubasan pikeran, agama ngon atee nuranie teumasok meuganto agama atawa kepeucayaan meunan keuh dipeupham lee Peunyataan Umum PBB supaya meusampo, wahee samlako ajaran nyan haroih tapeuaja, tapeubuet, tapeutaat, sidroe-droe atawa beusama, di likeu umum atawa sidroe-droe ngon beurangsoe.\nP a s a i 19\nBandum geutanyoe bebah tapeumeugah bebah tasanggah, bebah tapeunyoe hana sidroe ureung jit diceugah peu-peu nyang tapeugah ban saban uroe mita, teurimong ngon peutrok informasi dan asoe pikeran, pieh hanjeut soe tham pieh bebah tangeui tiep media hana batasan di dalam nanggroe atawa lua rantoe.\nP a s a i 20\nTanyoe pieh na hak meusapat-sapat ta peuduek rapat ta peugah haba hanjeut soe ceugah han jeut soe umpat hanjeut soe na tham ngon cara paksa.\nNa hak bak tanyoe beudong kumpolan meukawan-kawan ikot peumilu han jeut soe paksa ikot kumpolan geutanyoe bebah that-that bak tameuikue.\nP a s a i 21\nIkot peumilu langsung ngon bebah pileh wakilah nyang tapeucaya bek salah pileh awak wakilah bacut meusalah pileh nyang buya.\nMeunang ngon taloe kon masalah jujoe ngon ade paleng utama na hak taturot lam pameurintah meunyoe nyoe ceudah pimpen neugara.\nNyang hanjeut tatulak keuheundak rakyat lam bandum teumpat lam kuasa neugara keuheundak rakyat haruih peuteugah peundapat liwat peumilu nyang jujoe, adee, bebah, rahasia peumilu meuseuti murnie ngon teutap umum, seudeurajat, bebah ngon rahsia jeut cih ngon cara laen nyang sama mantap tapi nyang peunteng bebah ngon rahsia.\nP a s a i 22\nTiep ureung, seubagoe warga masyarakat na hak ateuh jaminan sosiai nyang utama oreung nyang paleng meukarat bek tok dimita hareukat deungon meugadee nyang bandum peureulee demi martabat droe sidroe pribadi nyang timoh bebah merdeka rot useuha-useuha lam nanggroe ngon lua rantoe nyang diuroih ngon sumber daya tiep neugara.\nP a s a i 23\nTiep ureung na hak ateuh buet useuha bebah dipileh peu nyang jieh suka jieh pieh na hak ateuh syarat-syarat buet nyang adee seureuta hak lindongan dari peunganggoran.\nTiep-tiep ureung, hai agam meutuah, hanjeut na diskriminasi dalam hai upah keu buet yang saban, beurat ngon ringan inong ngon agam hanjeut na bida.\nTiep ureung keureuja na hak keu upah nyang adee dan meu-untong, nyang ka jeulah nyang na jamenan udeep, nyang na martabat na lindongan sosiai, keu dro ngon keurabat.\nTiep ureung na hak peudong kumpolan dan tamong syarikat-syarikat seukeureuja nyang na nyan keuh cara peulindong droe dari kaom majikan nyang seuwenang-wenang.\nP a s a i 24\nP a s a i 25\nTiep ureung na hak ke tarap udeep jroh na jaminan keusehatan ke droe ngon aneuk binoe teumasok hak keu ie ngon bue, pakaian ngon rumoh keusejahteraan ngon jaminan sosiai haruih dihiroe jaminan pieh beuna ke awak menganggoe yang saket ngon cacat, trep ngon baroe nyang janda-janda ngon lanjot usia seureuta kaom nyang kureung beulanja.\nMa ngon aneuk bek meutangilang bak na beureujang rawatan ngon bantuan bandum aneuk, teumasok nyang lahee hareum jaminan sosiai neugara haroih na keu awak nyan.\nP a s a i 26\nHak tiep aneuk tamong sikula, wahee ya ayah nyang hana biaya, paleng ubit sikula rendah peundidikan reundah meuseuti peuwajib supaya tiep aneuk sikula teureutib. Peundidikan teukeunik ngon jurusan haroih jeulah haruih teupeuhah luah keu ureung lingka meunan cit lom peundidekan tenggi haroih cit keu ureung lingka sama seukali.\nPeundidekan meuseuti peukeumang pribadi dan peukong peunghargaan hak asasi "Kebebesan fundamental" bek hana taturi bandum nyan saban peunteng lagee bue ngon ie.\nAneuk miet lagee ie biet ngon bue puteh suci murni lagee kertah goh teutuleh oreungtua, inong ngon agam, wajeb tapham awak nyan haroih dibimbeng watee pileh peundidekan.\nP a s a i 27\nNyoe na sikula oreung jeut ceudah carong dipeugah seugala rupa seubab nyan peureule na keubebasan peukeumang ileume ngon keubudayaan.\nNyang hana mudah ta cipta karya karya ileumee, seuni, sastra ngon budaya uleh seubab nyan peureule lindongan karya ilmiah, seuni, sasteura ngon budaya.\nP a s a i 28\nTiep-tiep ureung na hak ateuh saboih tatanan, sosia ngon internasiona, meunan bak tapham lam tatanan nyan, hak-hak dan keubebasan lam Peunyataan nyo, peureulee teulaksana peunoh bak sajan.\nP a s a i 29\nTiep-tiep ureung, hai bungong kareung na keuwajiban keu masyarakat luah masyarakat teumpat tiep-tiep ureung peukeumang keupribadian ngon hana batah.\nTiep-tiep ureung na hak ngon keubebasan lam tapeujalan, meunan peureulee takheun tiep ureung haruih tundok keu batasan-batasan yakni undang-undang ngon peuraturan tujuan undang-undang, taakue, tapeuhormat hak ngon keubebasan ureung laen, dan keu tapeujalan syarat-syarat nyang adee lam akhlak, keutertiban, dan keseujehteraan umum lam masyarakat demokratis.\nHak ngon kebebasan nyan, hai nyak bintang sama seukali hanjeut meuteuntang ngon tujuan dan prinsep-prinsep Peusyarikatan Bangsa-Bangsa.\nP a s a i 30\nHan jeut na saboih dalam Peunyataan nyoe ta peusalah tafsee, hai bungong padee yakni meupeujok hak keu saboh neugara, keulompok atawa ureung si droe-droe. Yakni hak teulibat lam tiep keugiatan nyang meukeusud meupeurusak hak-hak ngon keubebasan nyang na dalam Peunyataan nyoe salah tafsee nyan hanjeut na beu ubee ujung padee.\nHome Speakers: Sumatra (Indonesia)\nIt belongs to the Austronesian (Malayo-Polynesian) family, Indonesian group and is spoken by 3 million people, chiefly in Sumatra, in the Aceh Province.


[BAHASA ACEH] Kulam Dayah Atawa Kulam Tgk Chik Di Paloh - PORTALSATU.com\n13 May 2018 18:23 WIB\nKulam Dayah atawa Kulam Tgk Chik Di Paloh, 2010. @THAYEB LOH ANGEN\nNYOE keuh Kulam Tgk Chik Di Paloh (Teungku Chik Di Paloh) atawa Kulam Dayah. Aleh thon padum geukueh. Ka nibak nek tu kamoe geupeugah kulam nyan sit kana. Hana tingat kuh le padum luwah kulam nyoe, aleh 12 x 12 mete sit, dan lhok jih sangkira 5 atawa 7 mete.\nMeunan keuh, ate kuwoe keunan kusipat teuman. Beyasa jih kuwoe atee uroe raya.\nKulam nyoe sabe na ie bah that pih musem khueng. Na mata ie bak sagoe rot timu-baroh. Mata ie nyan raya, suwah geutop ngon beulangong busoe ngat bek banje gampong. Meunyoe geupeuhah mata ie nyan, jipo ie meuc'ac'a u ateueh, lage jipo ie bak moto peumadam.\nBineh kulam nyoe geuturap ngon kareueng gunong (Mungken geucok dari Cot Panggoi - 2 batee u baroh kolam). Bak bineh jih na teuratak keulileng, teuratak dari krak mane atawa krak bak mane. Ka meureutoh thon mantong na kayee nyan. Krak bak mane neutu'oh kon? Klot itam jih. Lage leubo kanot.\nBagi kamoe awak Paloh Dayah ngon Paloh Meuriya, dan gampong laen, kulam dayah nakeuh teumpat manoe meurunoe meulangue.\nJadi, aneuk miet dua thon di Paloh Dayah ka jeut jimeulangoe. Inong agam saban. Suet baje suet siluweue, plum ju lam kulam. Lheuh nyan surak, khem raya raya su.\nMeunyoe na awak Dayah (Paloh Dayah) jipeugah droe han jeut jimeulangue nyan bek neupateh. Haha.\nBagi aneuk Paloh Meuriya dan gampong laen, teuntee hanjet jijak meunyoe umu baro dua thon. Tapi, ukuran jih meunoe, asai ka jeut jiplueng dan weng sitangen, ka jijak u Kulam Dayah, jak meulangue.\nAwak Pasantren Cot Pinto Karo atawa dayah (Pesantren) Modern Misbahul Ulum Paloh, kayem sit jijak meulangue bak kulam nyoe. Pue na izin guru jih atawa hana, bek neutanyong bak long, yang pasti na jigopgrop lam kulam nyan. Blum.\nPaloh Dayah nakeuh nan gampong yang jinoe jituleh Mns Dayah (Meunasah Dayah) jinoe, Muara Satu, Lhokseumawe. Geuboh nan Meunasah Dayah sabab asai jih di hinan na Dayah Tgk Chik Di Paloh. Na meunasah saboh sit geupeugot hinan, keudeh u tunong kulam, sangkira 200 mete u tunong kulam. Kamoe meukhuen nyan Meunasah Dalam, karena u dalam bacut teumpat jih.\nBak bineh kulam na balee raya saboh, nyan kamoe kheun meunasah. Padahai nyan balee teumpat Tgk Chik Di Paloh seumubuet jameun. Raya balee nyan, memang nyan keuh dayah, teumpat geuseumubeuet. Nyan keuh yang kamoe khuen meunasah gampong, Mns Dayah, meupadum ploh thon u liket.\nJinoe balee raya (meunasah) nyan ka geureuloh seuramoe, tinggai teunhoh jih, jeut keu bale ubeuet. Dan nyang deuh di gamba nyoe nyan meunasah dari beuton, kon ata Tgk Chik Di Paloh peugot. Nyang ata Tgk Chik Di Paloh ka geureuloh, bit cuco darohaka so ureueng nyang yue reuloh nyan. Haha.\nMeunyoe na neunak tes dum na teuga jipo ie nibak mata ie lam kulam nyoe, jeut jak ngon ngat kubuka beulangong nyan. Bek yo neuh hana so tham. Haha.\nBanda Aceh, 13 Mei 2018.\nGeutuleh le: Thayeb Loh Angen


Kolose 3 (ACEH)\n1Gata ka teupeu udeb lom teuma meusajan-sajan Almaseh. Sabab nyan bah kheueh gata useuha keumeuteumé hai-hai nyang lam syeuruga, dipat Almaseh geumat peurintah meusajan Allah.\n2Peupusat kheueh pikeran gata bak hai-hai nyang na disinan, bék bak hai-hai nyang na lam donya.\n3Sabab gata ka maté, dan udeb gata teusöm meusajan Almaseh lam Allah.\n4Ngon lagée nyan, punca udeb gata nyang seujati na kheueh Almaseh dan watée Gobnyan leumah singoh gata pi teuma teuka deungon Gobnyan lam keubeusaran geuh!\n5Sabab nyan, peumaté kheueh nyang jimeuheuet le donya nyan jipeukaru droe gata, lagée buet cabui, hai-hai nyang hana teupujoe, hawa nafeusu, meulakée nyang jeuhet, dan seurakah (sabab seurakah nyan na kheueh saban lagée teuseumah beurala).\n6Hai-hai nyang lagée nyan kheueh nyang jeuet meuakibat ubak meureuka Allah ateueh ureuëng-ureuëng nyang hana taát.\n7Yoh masa ilée gata keudroe pi taturot hai-hai nyang meuheuét nyan, bak watée gata jikuasa lé jih nyan.\n8Teuma bak watée nyoe bah kheueh gata tiek hai-hai nyang jeuhet lam tuboh gata: bék beungéh lé, atawa bingkéng hana meuteuntée dan na rasa banci keu ureuëng laén. Bék sagai-sagai jiteubiet lam babah gata tutoe haba teumeunak atawa tutoe nyang kutoe.\n9Bék meusulet sidroe ngon nyang laén, sabab udeb nyang awai nyang peue mantong sifeuet jih ka gata tinggai.\n10Gata jinoenyoe ka teubri udeb nyang barô. Gata na kheueh manusia barô, nyang teungoh geupeu barô hana putôh-putôh lé nyang cebta, nyan kheueh Allah, meunurot hi geuh keudroe. Meukeusut jih na kheueh mangat gata taturi Allah ngon sampoereuna.\n11Sibagoe akibat nibak mandum nyan hanco kheueh peue-peue mantong nyang na meubeda ureuëng Yahudi ngon kon ureuëng Yahudi, ureuëng meukatan ngon ureuëng nyang hana meukatan, hana meubeda lé ureuëng aséng ngon ureuëng biadab, sidroe namiet ngon ureuëng meurdehka, sabab Almaseh na kheueh sigala-gala jih dan Gobnyan meusaboh ngon mandum nyan!\n12Gata na kheueh umat Allah, Allah geugaséh gata dan geupiléh gata keujeuet keumilék Gobnyan nyang khusos. Nyang kheueh sabab jih meuseuti tatunyok gaséh sayang, gata harôh gét até, miyueb até, leumoh leumbot, dan ék gatateun meudeurita.\n13Gata meuseuti saba sidroe ngon nyang laén, dan saléng tapeu amphon meunyoe na nyang troh dam ateueh ureuëng laén. Tuhan ngon mangat até geupeu amphon gata, ngon lagée nyan gata pih meuseuti beutateum peu amphon sidroe ngon nyang laén.\n14Dan nyang paleng peunteng na kheueh: Gata meuseuti saléng tameugaséh sabab gaséh nyan kheueh nyang peusaboh Gata banmandum sampoe jeuet keusampoereuna.\n15Bah kheueh peue-peue mantong nyang gata cok keuputosan jipeuteuntée nibak damé nyang geubri lé Almaseh lam até gata. Sabab Allah geutawök gata jeuet keu anggota saboh tuboh, mangat gata udeb lam damé nibak Almaseh nyan. Bah kheueh gata meuteurimong gaséh.\n16Bah kheueh ajaran-ajaran Almaseh nyang peunoh beureukat jilhob lam até gata. Bah kheueh gata saléng peurunoe dan saléng tabri naseuhat ngon bijaksana mungken. Meuca-e kheueh ngon lagu-lagu zabur puja dan pujoe meunan cit lagu-lagu rohani; meulagu kheueh keu Po teu Allah ngon peurasaan syukoe lam até gata.\n17Peue mantong nyang gata peubuet atawa nyang gata peugah, bah kheueh nyan gata peubuet atawa gata peugah lam nan Tuhan Isa. Meusyukoe kheueh ubak Allah Bapak keupeue nyang geupeubuet lé Isa keugata.\n18Hei gata-gata nyang jeuet keupurumoh! Taát kheueh ubak lakoe gata, sabab meunan kheueh nyang sibeunajih peurangoe gata sibagoe ureuëng Kristen.\n19Hei gata-gata nyang jeuet keu ureuëng lakoe! Gaséh kheueh keupurumoh gata. Bék gata peubuet gasa ateueh purumoh teuh nyan.\n20Aneuëk-aneuëk! Na kheueh keuwajéban gata sibagoe ureuëng Kristen keusabe ta-taát ubak ayah ngon ma, sabab lagée nyan kheueh nyang jeuet keu mangat até Allah.\n21Hei gata-gata nyang jeuet keu ayah! Bék gata peusakét até aneuëk-aneuëk gata akhé jih aneuëk gata nyan jeuet keuputôh asa.\n22Hei gata-gata nyang jeuet keu namiet! Lam hai peue mantong, bah kheueh gata taát ubak po gata nyang lam donya nyoe. Bék kheueh taát ubak awaknyan watée awaknyan teungoh jikeumiet gata, sabab gata meuheuét jipujoe. Taát kheueh ubak awaknyan ngon até nyang ikhlaih, sabab gata tahoreumat Tuhan.\n23Buet peue mantong nyang geubri ateueh gata, bah kheueh gata peubuet ngon sipeunoh até, siulah-ulah Tuhan kheueh nyang gata peutimang, dan kon manusia mantong.\n24Ingat kheueh bahwa gata teuma tateurimong upah nibak Tuhan. Peue nyang geukeubah lé Tuhan keu umat Gobnyan, nyan kheueh nyang teuma geubri keugata. Sabab amphon nyang sibeuna jih nyang teungoh gata peutimang nyan na kheueh Almaseh keudroe.\n25Dan soe mantong nyang peubuet salah, teuma jitanggong buet-buet jih nyang salah nyan; sabab Tuhan hana geupandang muka.